text:
Elvis Presley
Ni Elvis Aaron Presleya (Enero 8, 1935 – Agosto 16, 1977) ket maysa idi kadagiti kadayegan nga Amerikano a kumakanta ti maika-20 a siglo. Maysa a kultural nga ikono, isu ket nawatiwat a naamammoan babaen ti maymaysa a nagan nga Elvis. Isu ket kankanayon a maitudtudo a kas ti "Ari ti Rock and Roll" wenno "ti Ari".
Naipasngay idiay Tupelo, Mississippi, ni Presley ket ti pamiliana ket immalis idiay Memphis, Tennessee idi isu ket agtawen ti 13. Isu ket nangirugi ti karrerna idiay idi 1954, a nagtrabtrabaho kenni Sam Phillips nga agtagtagikua ti Sun Records, a nangayat a mangisangpet ti uni ti Aprikano Amerikano a musika kadagiti nawatwatiwat a dumdumngeg. Dinangdangngayan babaen ti gitarista a ni Scotty Moore ken basista a ni Bill Black, ni Presley ket isu idi ti kangrunaan a nangidayeg iti rockabilly, ti napardas ti kumpasna, a naipagunay ti backbeat a pangtipon ti country kenrhythm and blues. Ti RCA Victor ket ginun-odda ti kontratana iti maysa a tulag nga inrunos babaen ni Koronel Tom Parker, nga isu ti nangimato ti daytoy a kumakanta para kadagiti sumurok a dua a dekada. Ti immuna a RCA nga agmaymaysa ni Presley, "Heartbreak Hotel", ket naipablaak idi Enero 1956, ket isu idi ti immuna a kadayegan. Isu ket nagbalin a nangiyuna a pigura iti kabarbaro a nadayeg nga uni ti rock and roll nga adda dagiti serie a panagparangna titelebison ken dagitiplaka a ngimmato kadagiti listaan. Ti nasagisik a panagipatarusna kadagiti kanta, ken adu a nagtaud manipud ti Aprikano Amerikano, ken ti di-mapawilan a panagpabpabuyana nga estilo ket nagpadayeg kaniana ken kontrobersial. Idi Nobiembre 1956, isu ket nagaramid ti immuna a pelikulana iti Ayayatennak a Managayat.
Isu ket naala ti panagserbisio ti milisa idi 1958, ni Presley ket nagipan manen ti karrerna ti tokar kalpasan ti dua a tawen nga adda kadagitoy ti kaballigian nga obrana a komersio. Isu ket nangidangdanglay bassit ti tokarnupay kasta gapu ti panangiturong ni Parker, isu ket nagraem idi panawen ti 1960 ti panagaramid kadagiti Hollywood a pelikula ken dagiti tokar ti pelikula a plaka, a kaaduan kadagitoy ket saan a nasayaat a nadildillaw. Idi 1968, kalpasan ti panagadayona ti entablado ti pito a tawen, isu ket nagsubli kadagiti nadama a panagpabpabuya iti narambakan a espesial a panagsubli ti telebision a nagiturong ti naipaatiddog a paagtaeng ti panagidangdanglay ti tokar idiay Las Vegas ken dagiti adu a naganansia a panagbanbaniaga a panagpabuya. Idi 1973 Presley ket nagaramid ti immuna nagiwaragawag ti panagidanglay ti tokar ti sangalubongan nbabaen ti satelite, ti Aloha manipud idiay Hawaii, a nabuya babaen dagiti agarup a 1.5 bilion nga agbuybuya. Ti panagabusona ti naireseta a druga ket nakaro a nangpaay ti salu-atna, ken nakellaat a pimmusay idi 1977 iti tawen a 42.
Ni Presley ket naikapanunotan akas maysa kadagiti kangrunaan apigura iti maika-20 a siglo para iti nadayeg a kultura. Isu ket adda ti adu ti aramatna a boses ken ti nakakaskasdaaw a nawatiwat a panagballigi a bibukbuklan dagiti nadumaduma a tipo, a mairaman ti country, dagiti pop a balada, ebanghelio, ken blues. Isu ti kaaduan ti nailaklako nga agmaymaysa nga artista iti pakasaritaan ti nadayeg a musika.[1][2][3][4] Isu ket nainominado para kadagiti 14 a binglayan ti Grammys, isu ket nagabak ti tallo, ken nagunggunaan ti Premio Grammy ti Ginun-odan ti Kabibiag iti tawen a 36. Isu ket naidisso kadagiti nadumaduma a salas iti pammadayaw ti musika.
Paammo[urnosen | urnosen ti taudan]
- ^ Nota a: Nupay adu kadagiti mangibalikas ti apelyidona a kas ti "PREZ-lee", ni Presley ket nagus-usar ti panakabalikas ti Taga abagatan nga Amerikano, a "PRESS-lee", ken ti pay pamiliana ken dagiti kumaduaana a nagtrabtrabaho.[5] Ti husto a panagiletra ti tengnga a naganna ket maysa a naisuppiatan a banag. Timediko a nagipasngay kaniana ket nagisurat ti "Elvis Aaron Presley" idiay librona.[6] Ti inted ti estado a rehistro ti panakipasngayna ket nabasbasa a kas ti "Elvis Aron Presley". Ti nagan ket napili bbaen ti gayyem ken kadua ti kongregaion ti pamilia a Presleys a ni Aaron Kennedy, ngem ti agmaymaysa nga-A a panagiletra ket mabalin a gapu ti panagayat ti nagannak kenni Presley a maipadada ti tengnga a nagan ti pimmusay idi naipasngay a kabsat a lalaki ni Presley, ni Jesse Garon.[7] Mabasbasa daytoy a kas ti Aron kadagiti kaaduan nga opisial a dokumento a napatud idi panawen ti kabibiagna, a mairaman ti diplomana ti nangato a panagadal, ti RCA a tokar a kontrata, ken ti isensia ti panagasawana, ken daytoy sapasap nga innalaala nga isu daytoy ti pudno a panagiletra.[8] Idi 1966, ni Presley ket nangiyebkas ti essemna iti amana a ti kaaduan a panagusar ti tinawtawidan ti biblia, nga Aaron, ket isu ti mausaren, "a naisangsangayan kadagiti legado a dokumento."[6] Kalpasan ti lima a tawen, ti Jaycees a dakamat a nagpammadayaw kaniana a kas maysa kadagiti Naisangsangayan nga Agtutubo a Lallaki ti pagilian ket nagus-usar ti Aaron. Iti naladaw a kabibiagna, isu ket nagsukisok ti ti opisial a panagbalbaliw ti panakailetra ti Aaron ket isu ket nakaduktal a dagiti rehistro ti estado ket nailetrada metten ti kastoy. Gapu a naamaamon ti amana ti panakailetra ti tengnga a naganna, ti Aaron ket isu ti napili a panakailetra para iti panteon ni Presley, ken isu daytoy ti opisial a panagiletra nga innaganan ti estadona.[8]
- ^ Nota b: Segun ti maikatlo a kasinsin ni Presley, maysa kadagiti apong ni Gladys ket maysa idi a Hubio.[9] AWan kadagiti ebidensia a ni Presley wenno ti inana ket bumingbingay ti daytoy a Hudio a tinawtawid a pammati. Ti sindikato nga agiwarwarnak a ni Nate Bloom ket simmuppiat ti daytoy nga inbagbaga ti kasinsinna, a kinukunana a "sarsarita laeng".[10]
- ^ Nota c: Kadagiti $40,000, $5,000 a nasakupan a naisubli a ganasia nga utang babaen ti Sun.[11]
- ^ Nota d: Idi 1956–57, ni Presley ket napammadayawan idi a kas maysa a kumaduaan a nagsurat kadagiti nadumaduma a kankanta nga isu ket saan a timmulong ti panagsurat a pamay-an: "Heartbreak Hotel"; "Don't Be Cruel"; amin nga uppat a kankanta manipud ti immuna a pelikulana, a mairaman ti titulo ti tokar ti pelikula, "Love Me Tender"; "Paralyzed"; ken "All Shook Up".[12] Isu ket nakaawat ti pammadayaw ti dua pay a kankanta nga isu ket nangiparawad: isu ket nangited ti titulo para iti "That's Someone You Never Forget" (1961), a sinurat babaen ti gayyemna a ni Red West; ni Presley ken West ket nakitinnulongda iti maysa pay a gayyemda, ti gitarista a ni Charlie Hodge, iti "You'll Be Gone" (1962).[13]
- ^ Nota e: Ni Whitburn ket sursurotenna ti pudno a Billboard a pakasaritaan ti panagusig kadagiti uppat a kanta iti "Don't Be Cruel/Hound Dog" ken "Don't/I Beg of You" nga agmaymaysa a kas maysa a nailaslasin. Isu ket nangilista ti tungngal maysa a bangir ti datya nga agmaymaysa a kas ti immuna a kalaingan (ti Billboard al istaan ti nailako ket nailista ti "Don't Be Cruel" ket isu ti immuna akalaingan kadagiti lima a lawas, ken ti "Hound Dog" ti innem) ken linaglagipna ti "I Beg of You" a kas dagiti sangapulo a kalaingan, a nakaabot ti maikawalo idiay daan a Kalaingan a listaan ti 100. Ti Billboard ket maipanunotanna tattan a dagitoy dua nga agmaymaysa a kas naitipon a banag, a saan a mangdildillaw ti naipakasaritaan a panagguddua ti panagilako daytoy ken ti daan a Listaan ti Kalaingan a 100. Ni Whitburn ket agususig kadagitoy nga uppat a kanta a nagpartuat ti tallo a kalaingan nga immuna ken ti dagup nga uppat kadagiti sangapulo a kalaingan. Ti Billboard ket agibagbaga tattan a nagpartuat laeng ti dua nga immuna a kalaingan ken ti dagup a dua kadagiti sangapulo a kalaingan, voiding the separate chart appearances of "Hound Dog" and "I Beg of You".
- ^ Nota f: Ti VH1 ket nagiranggo kenni Presley a kas ti #8 kadagiti "100 Kalatakan nga Artista iti Rock & Roll" in 1998.[14] Ti BBC ket agiranggo kaniana a kas ti #2 a "Boses iti Siglo" idi 2001.[15] Ti Rolling Stone ikabilda isuna ti #3 idiay listaan ti "Dagiti Immortal: Dagiti Limapulo a Kalatakan nga Artista ti Amin a Panawen" idi 2004.[16] Ti CMT ket agiranggo kaniana ti #15 kadagiti "40 a Kalatakan a Lallaki iti Country a Musika" idi 2005.[17] Ti Discovery Channel ket nagikabil kaniana ti #8 idiay listaan ti "Kalatakan nga Amerikano" idi 2005.[18] Ti Variety ket nangikabil kaniana idiay sangapulo a kalaingan a "Dagiti 100 nga Ikono ti Siglo" idi 2005.[19] Ti The Atlantic Monthly ket nagiranggo kaniana ti #66 kadagiti "100 a Kaimpluensiaan a Pigura iti Amerikano a Pakasaritaan" idi 2006.[20]
- ^ Nota g: (1) Ti tawen a naited ket ti immuna a tawen a ti plaka ket nakaabot ti immuna a kalaingan, ngem ti kasisigud a tawen a panakaipablaakna. Kas pagarigan, idi 1974, ti Elvis' 40 a Kalatakan, ti maysa anaurnong iti busbos nga etiketa ti Arcade, ket isu idi ti maikapat a kaaduan a malaklako nga album iti dayta atawen idiay Nagkaykaysa a Pagarian; iti dayta a panawen, ti kangrunaan a listaan ti Britaniko ket saan a nagirangranggo ti kasta a naururnong, a nagikabkabil kadagitoy idiay listaan para iti napakatengngaan ti presio ken dagiti naiwaragawag ti telebison nga album, a ti Elvis' 40 a Kalatakan ket isu ti immuna a kalaingan para kadagiti 15 a lawas.[21] Ti annuroten ket nabaliwan idi 1975, a pimmalubos ti album a nakaabot ti umuna a kalaingan idiay kangrunaan a listaan idi 1977, kalpasan ti ipupusay ni Presley.[22] (2) Sakbay idi naladaw a 1958, nga adadda ngem ti dagiti listaan ti naitipon a pop ken agmaymaysa a country, ti Billboard ket addan iti adadu ngem upat a listaan para iti tunggal maysa, a nagilaslasin ti panagiranggo kadagiti tokar segun ti panagilako, panagitokar ti jukebox, jockey a pangitokar (a kas iti., panagiwaragawag), ken, iti kaso iti pop, ti maysa a sapasap a Kalaingan a 100. Ti Billboard ket nangipanunotan tattan a dagiti listaan ti panagilako ket depinitibo para iti dayta a panawenn. Ti nawatiwat a nadakat nga estadistiko a ni Joel Whitburn ket mangitunos kadagiti naipakasaritaan a panakaipablaak ti kangatuan a nagun-odda a kadagiti nadumaduma a listaan. Ti diskograpo ni Presley a ni Ernst Jorgensen ket nagitudo laeng ti listaan ti 100 a Kalaingan para kadagiti nadayeg a pop. Aminkadagiti 1956–58 a kankanta a nailista ditoy a kas ti umuna a kalaingan a nadayeg a pop ti E.U. ket nakaabot ti kangatuan kadagiti panaglaklako ken, malaksid ti tallo, ti listaan ti 100 a Kalaingan "I Want You, I Need You, I Love You" (tallo), "Hound Dog" (dua, ti bangirna, "Don't Be Cruel"), ken "Hard Headed Woman" (dua). (3) Adda dagiti maymaysa ni Presley a nakaabot ti umuna akalaingan idiay Nagkaykaysa a Pagarian a kas doble nga A-a sumbangir; idiay Estados Unidos, dagiti sumbangir dagitoy nga agmaymaysa ket nailaslasin a nairanggo babaen ti Billboard.
- ^ Nota h: Ni Whitburn ket nagkarkulo ti dagup nga innem a numero uno nga agmaymaysa a R&B, a mairaman ti "Don't Be Cruel", a naipablaak a kas maysa a doble A-a bangir ti "Hound Dog";[23] Ni Keith Caulfield ti Billboard ket saanna nga iraman ti "Don't Be Cruel".[24]
Dakamat[urnosen | urnosen ti taudan]
- ^ Reaves 2002.
- ^ Victor 2008, pp. 438–39.
- ^ Semon & Jorgensen 2001.
- ^ Collins 2002.
- ^ Elster 2006, p. 391.
- ^ a b Nash 2005, p. 11.
- ^ Guralnick 1994, p. 13.
- ^ a b Adelman 2002, pp. 13–15.
- ^ Dundy 2004, p. 21.
- ^ Bloom 2010.
- ^ Stanley & Coffey 1998, pp. 28–29.
- ^ Jorgensen 1998, pp. 35, 51, 57, 61, 75.
- ^ Jorgensen 1998, pp. 157–58, 166, 168.
- ^ VH1 1998.
- ^ BBC News 2001.
- ^ Rolling Stone 2004.
- ^ CMT 2005.
- ^ Discovery Channel 2005.
- ^ Variety.com 2005.
- ^ The Atlantic Monthly 2006.
- ^ Mawer 2007a.
- ^ Mawer 2007b.
- ^ Whitburn 2004, pp. 500–1.
- ^ Caulfield 2004, p. 24.


c: text/html

text:
Plantilia:Dagiti interwiki ti Umuna a Panid
Daytoy a listaan dagiti napili nga interwiki ket inus-usar ti Umuna a Panid ken kapada pay dagiti interwiki a makitkita iti Kaudian a balbaliw, no baliwan daytoy a listaan, pangngaasi a pabaruen met ti Plantilia:Dagiti interwiki ti kaudian a balbaliw.
Ti listaan dagiti interwiki ditoy ket ilistana amin dagiti pagsasao ti Filipinas nga addaan iti Wikipedia ken dagiti 28 a ganganaet a pagsasao a kaaduan ti linaon a saan a basbassit ti kaunegna iti 10 ken maipatingga iti dagup ti 35.
Kitaen pay
- Dagiti baw-ing − no adda, dagiti sabali a nagan daytoy a plantilia a mabalin a mausar

robotstxt: allowed

filter: keep


text:
Sungbat Dagiti Saludsod Maipapan iti Biblia
Maaddaantayto kadi iti maysa a gobierno a mangituray iti intero a lubong?
Panunotem no kasano a magunggonaan dagiti tattao iti kasta a kita ti gobierno. Adu ita ti agsagsagaba gapu iti nakaro a kinapanglaw, idinto ta nakabakbaknang ti dadduma. Ngem daytoy maysa a gobierno a mangiturayto iti intero a lubong ammona ti kasapulan dagiti iturayanna ket siguraduenna a maipaay dagita. Makapataud ngata dagiti tattao iti kasta a kita ti gobierno?—Basaem ti Jeremias 10:23.
Iti intero a pakasaritaan ti tao, saan a naipaay dagiti gobierno ti kasapulan dagiti iturayanda, nangruna dagiti napanglaw. Adda dagiti naulpit a gobierno. (Eclesiastes 4:1; 8:9) Ngem inkari ti Mannakabalin-amin a Dios a mangyeg iti gobierno a mangsukatto iti amin a gobierno ti tao. Ti Agturay iti dayta pudno nga aywananna dagiti tattao.—Basaem ti Isaias 11:4; Daniel 2:44.
Anianto ti aramiden ti Pagarian ti Dios?
Nangpili ni Jehova a Dios iti kasayaatan nga Agturay iti lubong—ti Anakna a ni Jesus. (Lucas 1:31-33) Idi adda ni Jesus ditoy daga, maragragsakan a tumulong kadagiti tattao. Kas maysa nga Ari, pagkaykaysaennanto dagiti tattao iti amin a nasion ken ikkatennanto ti amin a panagsagabada.—Basaem ti Salmo 72:8, 12-14.
Akseptaren kadi ti amin a tattao ni Jesus kas Agturay? Saan. Ngem naanus ni Jehova. (2 Pedro 3:9) Ipapaayanna dagiti tattao iti gundaway a mangawat ken Jesus kas Agturay. Asidegen nga ikkaten ni Jesus dagiti dakes a tattao ket iyegna ti sangalubongan a talna ken talged.—Basaem ti Mikias 4:3, 4.
Ammuem ti Ad-adu Pay
Ania ti Pagarian ti Dios?
Adu ti makaammo iti kararag ti Apo. Ania ti kayat a sawen ti sasao nga: “Umay koma ti pagariam”?
Mangipasdek Ngata ti Dios iti Sangalubongan a Gobierno?
Ti problema dagiti tattao ket mapaspasamak iti intero a lubong. Solusion kadi ti maymaysa nga agturay iti intero a lubong?


text:
Lapayag
Ti lapayag ket isu ti organo a mangduktal ti uni. Daytoy ket ssan laeng a mangawat ti uni, ngem tumulong pay iti panagtimbeng ken puesto ti bagi. Ti lapayag ket paset iti sistema ti panagdengngeg.
Kankanyon a ti intero nga organo ket naipanpanunotan nga iti lapayag, ngem mabalin pay a maipanunotan a ti laeng a makitkita a parte. Kaaduan kadagiti mamalia, ti makitkita a lapayag ket ti paraypay iti kulapot a tinawtawagan ti pinna (wenno aurikular iti tattao) ken isu daytoy kadagiti adu nga addang iti panagdengngeg. Dagiti bertebrata ket addaada ti agparis a lapayag a simetrikal nga agsumbangir a naipuesto iti ulo. Daytoy a pannaka-urnos ket mangtulong ti abilidad iti husto a pangbiruk kadagiti taudan ti uni.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig iti Dagiti lapayag iti Wikimedia Commons


text:
Metal
Ti metal (manipud ti Griego "uέtaλλov" – métallon, "mina, pagbatuan, metal"[1][2]) ket isu ti solido a materiales (ti maysa a elemento, kompuesto, wenno alloy) a kadawyan a natangken , nasileng, ken makailanga ti nasayaat nga elektrikal ken panagkukua iti pudot. Dagiti metal ket kadawyanda a naalumaymay, dagitoy ket mapanday wenno pemanente a matalmegan iti sukogda nga awan a saan amatukkol wenno agberre ken dagitoy pay ket mabalin a malunag (maipagtipon wenno malunag) ken naalumaymay (mabalin a maaramid iti naingpis a barot).[3] Agdama a, 91 kadagiti 118 a dagup dagiti elemento iti periodiko a lamisaan ket naidasig dagitoy a kas metal.
Ti kaibuksilan ti pannakaibaga ti "metal" ket maigiddiat para kadagiti nadumaduma a komunidad. Kas pagarigan, dagiti astronomo ket usarenda ti sapasap a pannangibaga ti "metal" para iti pakainugotan a mangipalawag kadagiti amin nga elemento malaksid ti hidroheno ken helio (dagiti kangrunaan a pakabuklan dagiti bituen, naurnong nga isu met ti pakabuklan ti kaaduan a makitkita abanag iti law-ang). Isunga, iti astronomia ken pisikal a kosmolohia, ti metalisidad ti maysa na naga ket isu ti proporsion iti banagna a bunukel dagiti kimiko nga elemento malaksid ti hidroheno ken helio.[4] Iti pay maipatinayon, adu kadagiti elemento ken dagiti kompuesto a kadawyan a saan a naidasig a kas dagiti metal ngem agbalin dagitoy a metaliko babaen kadagiti nangato a presion; dagitoy ket naamammuan a kas dagiti metaliko ng aalotropo dagiti saan ametal.
Dagiti nagibasaran[urnosen | urnosen ti taudan]
- ^ uέtaλλov Henry George Liddell, Robert Scott, Ti Griego-Inggles a Leksikon, iti Perseus Dihital a Biblioteka
- ^ metal, kadagiti Diksionario ti Oxford
- ^ metal. Encyclopaedia Britannica
- ^ John C. Martin. "Ania ti naadaltayo manipud ti metal a linaon dagiti bituen". Baro a Panagusig ti RR Lyrae Kinematika iti Solar Kaarubaan. Naala idi Septiembre 7, 2005.
Dagiti silpo ti ruar[urnosen | urnosen ti taudan]
- Midia a mainaig iti Metal iti Wikimedia Commons


text:
Layus
Ti layus ket isu ti panaglippias iti danum a mangirenneb ti kadawyan a namaga a daga.[1] Ti Direktibo dagiti Layus ti Kappon ti Europa (EU) ket mangipalplawag ti maysa alayus a kas ti panagsakop babaen ti danum iti daga a kadawyan a saan a nasaksakupan babaen ti danum.[2] Iti kapanunotan a ti "agay-ayus a danum", ti balikas ket mabalin pay a maipakat iti uneg a panagayus ti atab. Ti panag-layus ket mabalin a mapasamak a kas ti maysa apanaglippias iti danum manipud kadagit bagi ti danum, a kas ti maysa a karayan wenno danaw, nga iti danum ket mapunno unay wenno dadaelenna dagiti [[tambak], a pagbanagan daytoy iti pannakatalaw ti danum kadagiti kasisigud a pagbeddengannna,[3] wenno mapasamak daytoy gapu ti pannakaurnong ti danum ti tudo kadagiti nasagepsepan a rabaw ti daga iti panaglayus ti maysa a lugar. Bayat a ti kadakkel ti danaw wenno dadduma a bagi ti danum ket agdudumanto kadagit ipanagbalbaliw ti tiempo iti panagtudo ken pannakatunaw ti niebe, dagitoy a panagbalbaliw iti kadakkel ket saan a mabalin dagitoy a maikeddeng nga adu malaksid no layusenda ti tagikua wenno malmes dagiti napaamo nga ayup.
Dagiti layus ket mabalin a mapasak kadagiti karayan no ti panagyus ket lapusenna ti kapasidad iti kanal ti karayan, a naipangpangruna kadagiti tikor wenno dagiti panagsiksikko iti dalan ti danum. Dagiti layus ket mabalin a gapuanan dagiti pannakadadael dagiti balay ken dagiti negosio no adda dagitoy iti masna a tanap ti layus dagiti karayan. Bayat a dagiti madaddadael a maipapan ti karayan a layus ket ket mabalin a laksiden babaen ti ipapanaw manipud kadagiti karayan ken dagiti dadduma pay a bagi ti danum , ti tattao ket tawidanda nga agnanaed ken agtrabtrabaho kadagiti asideg ti karayan gaputa ti daga ket kadawyan a nadalumpinas ken nalames ken gaputa dagiti karayan ket mangited ti nalaka a panagbanniaga ken pagserkan iti komersio ken industria.
Adda dagiti layus nga agin-inut a rumang-ay, bayat a dagiti dadduma a kas dagiti kellaat a layus, ket rumang-ay kadagiti kanito laeng a minutos ken awan dagiti makitkita a senial iti tudo. Iti pay maipatinayon, dagiti layus ket mabalin a lokal, a makadadael kadagiti kaarubaan ken komunidad, wenno dakkel unay, makadadael kadagiti intero a labneng ti karayan.
Dagiti silpo ti ruar[urnosen | urnosen ti taudan]
Midia a mainaig iti Layus iti Wikimedia Commons
Dagit nagibasaran[urnosen | urnosen ti taudan]
Bibliograpia[urnosen | urnosen ti taudan]
- O'Connor, Jim E. ken ni John E. Costa. (2004). Dagiti Kadakkelan a Layus iti Lubong, Napalabas ken Agdama: Dagit iGapuananda ken Kadakkel [Circular 1254]. Washington, D.C.: Departamento ti kaunegan ti Estados Unidos, Heolohikoa Panagsukimat ti Estados Unidos.


text:
MediaWiki:Articlefeedback-emailcapture-response-body/ilo
Kablaaw!
Agyaman para iti panagi-yebkas ti pammateg iti panagitulong ti panag ti parang-ay translatewiki.net.
Pangngaasi nga agala ti kanito tapno mapasingkedan ti e-surat mo babaen ti panag-takla iti panilpo dita baba:
$1
Mabalin mo met a sarungkaren ti:
$2
Ken ikabil ti sumaganad a pagsingkedan a kodigo:
$3
Dakami ket sagiden da kan to no madamdama no kasano ka a makatulong ti panagparang-ay ti translatewiki.net.
No saan mo nga inrugi daytoy a kiddaw, pangngaasi a saan mo nga ikaskaso daytoy nga e-surat ken saan kami nga agipatulod ti ania man.
Dagiti kasayaatan a tarigaygay, ken agyaman kami kania yo, Timpuyog ti translatewiki.net


text:
PANAGBIAG KAS KRISTIANO
“Adtoyak! Ibaonnak”
Maikari a tuladen ti kinatulok ni Isaias. Impakitana ti pammatina ken dagdagus a nagtignay iti panagkasapulan uray no dina ammo ti amin a detalye. (Isa 6:8) Mabalinmo kadi a balbaliwan ti kasasaadmo tapno makapagserbika iti lugar nga addaan iti dakdakkel a panagkasapulan iti manangiwaragawag iti Pagarian? (Sal 110:3) Siempre, nakapatpateg a ‘pattapattaen ti magastos’ sakbay nga umakar. (Lu 14:27, 28) Ngem situtulokka koma nga agsakripisio para iti trabaho a panangasaba. (Mt 8:20; Mr 10:28-30) Kas naitampok iti video a Moving to Serve Where the Need Is Greater, dagiti maawattayo a bendision iti panagserbi ken Jehova lab-awanda dagiti sakripisiotayo.
KALPASAN A MABUYAM TI VIDEO, SUNGBATAM DAGITOY A SALUDSOD:
Ania dagiti insakripisio dagiti miembro ti pamilia Williams tapno makapagserbida idiay Ecuador?
Ania dagiti inkabilanganda idi nagpilida iti lugar a pagserbianda?
Ania dagiti bendision a naawatda?
Pakasarakam kadagiti kanayonan nga impormasion maipapan iti panagserbi iti lugar nga addaan dakdakkel a panagkasapulan?
ITI SUMARUNO A PANAGDAYDAYAW TI PAMILIAYO, PAGSASARITAANYO DAGITOY A SALUDSOD:
Kasanotayo a mapalawa ti ministeriotayo kas pamilia? (km 8/11 4-6)
No saantayo a makapagserbi iti lugar nga addaan dakdakkel a panagkasapulan, ania dagiti maaramidantayo a makatulong iti kongregasiontayo? (w16.03 23-25)


text:
Bacuag, Surigao del Norte
Ti Bacuag ket maysa a maika-5 a klase nga ili iti probinsia ti Surigao del Norte iti Filipinas.
Dagiti baranggay[urnosen | urnosen ti taudan]
Ti Bacuag ket nabingbingay a politikal kadagiti 9 a barbaranggay.[2]
- Cabugao
- Cambuayon
- Campo
- Dugsangon
- Pautao
- Payapag
- Poblacion
- Pungtod
- Santo Rosario
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Surigao del Norte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 8 Hulio 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Surigao del Norte". Datos ti Populasion ti Ili. Dibision ti Panagsukisok ti LWUA. Naala idi 8 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
AGKASAPULANDA ITI MANNURAT!!!
WANTED: scriptwriter!
For: Mt. Province Broadcasting Corporation
Contact: Kerby Rimando, cp # 09212350245
Naggaputayo met ditoy, kailian. Ken da:
Peter la Guardia
Pete Aromin
Frank Quitazol
Amor Cabaccang
Vidal Valdez
Delfin Dumayas
Ala, kadagiti interesado, kontakenna laeng ni Kerby, ti agdama nga agakakem iti KAPITAN ENTENG.... kasapulanda ti agsurat iti Kapitan Enteng ken serialized... maipatangatang dagitoy kadagiti kadadakkelana radio stations iti NL a kas iti DZCV, Tuguegarao, Cagayan; DWRV, Bayombong, Nueva Viscaya; DZWT, Baguio City, DZPA, Bangued, Abra; DZNS, Vigan City, ken posible pay kadagiti sigud a kliente ti MPBC a kas iti DZEA, Laoag City; DWDY, Isabela, ken iti maysa a radio station sadiay Alaminos City, Pangasinan...
ala ngarud...!
Tuesday, November 28, 2006
WANTED WRITERS!
AGKASAPULANDA ITI MANNURAT!!!


text:
Sibilisasion
Ti sibilisasion ket sagpaminsan a kontrobersial a termino a naus-usar idin kadagitinadumaduma a mainaig a way-waya. Iti kinapangruna, ti termino ket naus-usar idin a mangitudo ti material ken instrumentala bangir dagiti kultura ti tao a narikut kadagiti termino ti teknolohia, siensia, ken pannkabingbingay ti panag-obra. Dagiti kastoy a sibilisasion ket sapasap a nagsasarunuan ken urbanisado. Iti klasiko a kontesto, ti tattao ket natawtawagan idi kadagiti "sibilisado" tapno mailasinda manipud kadagiti barbaro, salbahe, ken primitibo a tattao bayat a ti moderno nga aldaw a kontesto, ti "sibilisado a tattao" ket naigiddiatda kadagiti patneng a tattao wenno dagiti tribal a kagimongan.
Adda ti pagduyusan a panag-usar ti termino iti saan unay a nainget a waya, a kabuksilan ti agarup nga isu met laeng a kas ti "kultura" ken isunga, ti termino ket mabalin nga adadu a mangiturong ti aniaman a nangruna ken nalawagan a pannkaipalplawag ti kagimongan ti tao.[1] Urayno, dayto ket mausar pay iti daytoy a maikadua a kapanunotan, ti balikas ket kankanayon a maipakat laeng kadagiti kagimongan a nakagun-od ti maysa a naisangsangayan nga agpang ti panagrang-ay a naipangpangruna ti pannkabangon dagiti siudad.
Ti agpang ti panagrang-ay ti sibilisasion ket kankanayon a narukrukod babaen ti panagrang-ayna ti agrikultura, adyo a lugar a panagtagilako, espesialisasion ti panagtrabaho, ti nangruna a klase ti agturturay, ken urbanismo. No mailaksid dagitoy a bugas nga elemento, ti sibilisasion ken kadawyan a namarkaan babaen ti aniaman a panagkaykaysa kadagit bilang dagiti sekondario nga elemento, a mainayon ti naiparang-ay a sistema ti pagluganan, panagsurat, naiyalagad a panagrukod, kuarta, kontraktual ken dagiti naibatay ti di umno a sibil a sistema ti legado , pannakailasin nga arte ken arkitektura, matematika, naipasayaat a sientipiko a pannakaawat, metalurhia, dagiti politikal nga estruktura, ken naurnos a relihion.
Paammo[urnosen | urnosen ti taudan]
- ^ Fernandez-Armesto, Felipe (2001). Dagiti sibilisasion: Kultura, Ambision, ken ti Pannkabalbaliw ti Katututbo. Touchstone. p. 12. ISBN 0-7432-0249-X.
Dagiti silpo ti ruar[urnosen | urnosen ti taudan]
Dagiti inadaw a sasao a mainaig iti Sibilisasion iti Wikiquote (Ingles)


text:
Ampibia
Dagiti ampibia ket dagiti ektotermiko, tetrapoda a bertebrata iti klase ti Amphibia (Griego ἀuφí, amphi, "dua" + Bíoς, bios, "biag"). Dagitoy ket agnaedda kadagiti nadumaduma a pangtaengan a kaaduan kadagiti sebbangan ket agnanaed iti kaunegan ti naindagaan, posorial, arboreal wenno dagiti nasadiwa a danum nga akuatiko nga ekosistema. Dagiti ampibia ket kadawyan a mamngrugida a kas dagiti dangandangan nga agbibiag iti danum, ngem adda met dagiti sebbangan a nakaparang-ay ti naampon a panagkukua tapno maliklikan dagitoy. Ti ubing ket sapasapa mapan iti young generally undergo metamorposis manipud ti dangandangan nga awan ti asang aginggana iti porma a manakman nga agang-anges iti angin kadagiti barada. Dagiti ampibia ket usarenda dagiti kudilda a kas maysa a sekondario a rabaw ti panagangesan ken adda met dagiti bassit a naindagaan a bannasak ken dagiti tukak nga awan dagitibarana ken interoda a mangikeddeng iti kudil. Dagitoy ket superpisial a kapada dagiti reptilia ngem, no kakuyogda dagiti mamalia ken dagiti billit, dagiti reptilia ket [amniota]] ken saan a makasapul kadagiti bagi ti danum tapo agpataudda. Iti kaadda ti narikut a kammasapulanda iti panagpataud ken sumagepsep a kudkudil, dagiti ampibia ket kankanayon a dagiti ekolohiko a panagibaga ken dagiti kinaudi a dekada, addan dagiti dramatiko a pannakaapday dagiti populasion ti ampibia para kadagiti adu a sebbangan iti lawlaw ti lubong.
Dagiti nagibasaran[urnosen | urnosen ti taudan]
- ^ Blackburn, D.C. & Wake, D.B. (2011). "Klase Amphibia Gray, 1825". Iti: Zhang, Z.-Q. (Ed.), "Biodibersidad ti ayup: Ti pagsurotan ti nangatngato nga agpang ti pannakaidasig ken panagsukimat ti taksonomiko a kabaknang". Zootaxa 3148: 26–38.
Dagiti nadakamat a testo[urnosen | urnosen ti taudan]
- Dorit, R. L.; Walker, W. F.; Barnes, R. D. (1991). Soolohia. Saunders College Publishing. ISBN 978-0-03-030504-7.
- Stebbins, Robert C.; Cohen, Nathan W. (1995). Ti Masna a Pakasaritaan dagiti Ampibia. Unibersidad ti Princeton a Pagmalditan. ISBN 978-0-691-03281-8.


text:
Itultuloymo ti Regtam iti Ministerio
TI PANANGIKASABA iti naimbag a damag ti kapatgan a trabaho a maar-aramid ita ditoy daga. Kas ad-adipen ni Jehova, sigurado nga ibilangtayo a dayaw ti pannakiraman iti trabaho a panagaramid iti ad-adalan. Ngem sigurado nga umanamongka a karit no dadduma kadagiti payunir ken agibumbunannag ti panangtaginayonda iti regtada iti ministerio.
Adda dagiti agibumbunannag a manmano laeng ti makasaritada iti panangasaba iti binalaybalay. Saanda ngamin a madandanon ti kaaduan a bumalay. No bilang madanonda dagiti residente, mabalin a saan nga interesado dagitoy wenno karurodda pay ketdi ti mensahe ti Pagarian. Maamak met ti dadduma nga agibumbunannag amangan no dida maaguantaan ti nakalawlawa ken nabunga a teritoriada. Ken naupay ti dadduma a miembro ti kongregasion nga adun a tawen a mangaskasaba gapu ta saan pay a dimteng ti panungpalan.
Masdaawtayo kadi no maipasango ti amin nga adipen ni Jehova kadagiti karit a mabalin a mangpabaaw iti regtada iti ministerio? Saan. Ammotayo ngamin nga iti lubong nga iturturayan “daydiay nadangkes,” ni Satanas a Diablo, saan a nalaka ti mangipakaammo iti makaispal-biag a mensahe ti kinapudno a naggapu iti Dios.—1 Juan 5:19.
Aniaman a karit ti pakaipaspasanguam iti panangideklaram iti naimbag a damag, namnamaem a tulongannaka ni Jehova nga agballigi. Ngem ania ti mabalinmo nga aramiden tapno maparayraymo ti regtam iti ministerio? Usigentayo ti sumagmamano a singasing.
TULONGAM DAGITI KABBARO
Tunggal tawen, rinibu ti mababautisaran kas baro a Saksi ni Jehova. No nabiitka pay a nabautisaran, sigurado a magunggonaanka iti kapadasan dagiti agibumbunannag a nabaybayagen ngem sika. Ken no adun a tawen a mangaskasabaka, saan kadi a makaparagsak a sanayen dagiti nabiit pay a nabautisaran a kakabsat?
Ammo ni Jesus a kasapulan dagiti adalanna ti panangiwanwan tapno agbalinda nga epektibo a mannursuro, ken impakitana no kasano ti mangasaba. (Luc. 8:1) Kasapulan met ita a masanay dagiti kabbaro tapno agbalinda nga epektibo a ministro.
Saantay koma nga ipapan nga automatiko nga agbalin a nalaing a mangisuro ti kabbaro nga agibumbunannag bayat a rumrummuar iti ministerio. Kasapulanna ti panangisuro ti maysa a naanus ken naayat a manangsanay. Ti maysa nga aduan iti kapadasan mabalin nga isurona no kasano ti (1) agsagana ken agpraktis iti presentasion, (2) mangirugi iti saritaan, (3) mangipaima iti literatura, (4) agsarungkar kadagiti interesado, ken (5) mangirugi iti panangyadal iti Biblia. Al-alisto a makasursuro ti baro nga agibumbunannag no paliiwenna ken tuladenna ti panangisuro ti aduan kapadasan a kabsat. (Luc. 6:40) Nataltalged ti rikna ti kabbaro nga agibumbunannag no adda kaduana a sidadaan a tumulong no kasapulan. Makatulong met kenkuana dagiti komendasion ken naayat a singasing.—Ecl. 4:9, 10.
MAKISARITAKA ITI PARTNERMO ITI MINISTERIO
Uray no inaramidmo ti amin a kabaelam a makisarita kadagiti bumalay, adda dagiti gundaway a ti kasayaatan a makasaritam ket ti partnermo. Laglagipem nga imbaon ni Jesus dagiti adalanna a mangasaba a “sagdudua.” (Luc. 10:1) Bayat ti panagkaduada, mabalin nga agpinnaregta ken agpinnabilegda. Isu a gundawaytayo ti ‘agsisinnukat iti pammaregta’ bayat a kaduatayo dagiti kakabsattayo iti ministerio.—Roma 1:12.
Ania ti dadduma a mabalinyo a pagsaritaan? Adda kadi nabiit pay a makaparegta a kapadasanyo iti ministerio? Adda kadi naammuam a makapainteres a punto iti personal a panagadalmo wenno iti panagadal ti pamiliam? Adda kadi makaparegta a punto a nangngegmo iti gimong? No dadduma, mabalin a saanmo pay unay nga am-ammo ti kaduam. Ammom kadin no kasano a naammuanna ti kinapudno? Ania ti nakakombinsiranna a daytoy ti organisasion ni Jehova? Ania dagiti kapadasanna wenno nagbalin a pribilehiona? Mabalinmo nga estoriaen ti dadduma a kapadasam iti panagserbim. Aniaman ti reaksion dagiti tattao iti teritoriatayo, ti pannakikadua iti maysa a kabsat ket nagsayaat a gundaway a maitultuloytayo a “pabilgen ti maysa ken maysa.”—1 Tes. 5:11.
PASAYAATEM TI PERSONAL A PANAGADALMO
Tapno mataginayon ti regtam iti ministerio, masapul a pasayaatem ti personal a panagadalmo ken regular nga aramidem dayta. Mangipabpablaak ti “matalek ken masirib nga adipen” iti adu a nadumaduma nga impormasion. (Mat. 24:45) Isu a nakaad-adu ti topiko a mabalinmo nga adalen. Usigentayo ti maysa a topiko a nagsayaat para iti personal a panagadal: Apay a nakapatpateg ti trabaho a panangikasaba iti Pagarian? Makita ti sumagmamano a makagapu iti kahon iti panid 16.
No usigem dagiti punto a nailista iti kahon, matignayka nga agtultuloy a sireregta a mangasaba. Kas paset ti panagadalmo, isuratmo ti dadduma pay a Nainkasuratan a makagapu no apay a sireregta a mangasabaka, sa mennamennaem dagita. No aramidem dayta, sigurado a rumayray ti regtam iti ministerio.
PADASEM DAGITI SINGASING
Regular a mangipapaay ti organisasion ni Jehova kadagiti singasing a makatulong a mangparang-ay iti ministeriotayo. Kas pagarigan, malaksid iti panangasabatayo iti binalaybalay, mabalintayo ti mangasaba babaen iti surat, telepono, iti lansangan wenno iti publiko a lugar, iti impormal a pamay-an ken kadagiti lugar a panggedan. Mabalin met a mangasabatayo kadagiti teritoria a manmano a matrabaho.
Sidadaanka kadi a mangpadas kadagitoy a singasing? Adda kadin nayaplikarmo? Positibo ti resulta ti adu a nangpadas kadagita. Kitaentayo ti tallo a pagarigan.
Pinadas ti sister nga agnagan April ti maysa a singasing iti artikulo ti Ministeriotayo iti Pagarian no kasano ti mangirugi iti panangyadal iti Biblia. Gapuna, intukonna ti panangyadal iti tallo a katrabahuanna. Nasdaaw ken naragsakan ta inawatda amin ti tukonna ken inrugida pay ti umatender kadagiti gimong.
Maiparparegta met kadatayo nga agbiroktayo iti tattao a mabalin nga aginteres kadagiti espesipiko nga artikulo kadagiti magasintayo. Maysa a manangaywan iti sirkito iti Estados Unidos ti nangipaima iti ruar ti Agriingkayo! maipapan iti pilid kadagiti manedyer iti amin a paglakuan ti pilid iti maysa a lugar. Intukonda pay ken baketna ti serye a “Panangtarus iti Doktormo” iti nasurok a 100 a klinika ti doktor. Kinuna ti manangaywan iti sirkito: “Dakkel ti naitulong dagiti kasta a panagsarungkar ta nailawlawagmi ti maipapan iti trabahotayo ken kadagiti literaturatayo. Gapu ta nagayyemmi dagiti tattao kadagitoy a lugar, nalaklakakamin a makapagsarungkar kadakuada.”
Nagsurat ti maysa a sister nga agnagan iti Judy iti sangalubongan a hedkuarter ket agyamyaman iti pammaregta maipapan iti panangasaba iti telepono. Kinunana a ti 86 ti tawenna a nanangna, nga adu ti rikriknaenna, ket regular a makiramraman iti daytoy a kita ti sagrado a panagserbi ken maragragsakan ta mayad-adalanna iti Biblia ti maysa a baket a 92 ti tawenna babaen iti telepono!
Talaga nga epektibo dagiti singasing kadagiti publikasiontayo maipapan iti panangasaba. Usarem dagita! Makatulongda a mangtaginayon iti rag-o ken regtam iti ministerio.
RAGPATEM DAGITI KALAT A KABAELAM
Ti balligi ti ministeriotayo ket saan nga agdepende iti kaadu ti publikasion a maipapaimatayo, iti kaadu ti iyad-adalantayo iti Biblia, wenno iti kaadu ti natulongantayo nga agbalin nga adipen ni Jehova. Panunotem ni Noe. Mano ti natulonganna nga agbalin nga adipen ni Jehova malaksid kadagiti miembro ti pamiliana? Awan. Ngem naballigi ti panangasabana. Ti napateg ket simamatalek nga agserserbitayo ken Jehova.—1 Cor. 4:2.
Nabigbig ti adu nga agibumbunannag iti Pagarian a tapno magagaranda a mangasaba, kasapulan a mangaramidda kadagiti kalat a kabaelanda a ragpaten. Ania ti dadduma kadagitoy? Adda sumagmamano a masarakan iti kahon a “Ragpatem Dagiti Kalat a Kabaelam.”
Kiddawem ken Jehova a tulongannaka a maaddaan iti naballigi ken nabunga a ministerio. No maragpatmo dagiti kalatmo, makariknaka iti rag-o ken pannakapnek ta ammom nga ar-aramidem ti amin a kabaelam a mangikasaba iti naimbag a damag.
Pudno a maysa a karit ti panangikasaba iti naimbag a damag. Ngem adda dagiti maaramidam tapno agbalinka a naregta iti ministerio. Pagsaritaanyo iti partnermo dagiti makaparegta a bambanag, pasayaatem ti personal a panagadalmo, iyaplikarmo dagiti singasing ti matalek ken masirib nga adipen, ken mangaramidka kadagiti kalat a kabaelam a ragpaten. Kangrunaanna, laglagipem nga inikkannaka ti Dios iti dakkel a pribilehio a mangideklara iti naimbag a damag kas maysa kadagiti Saksina. (Isa. 43:10) Sigurado nga agbalinka a naragsak bayat nga itultuloymo ti regtam iti ministerio!


text:
Departamento ti Guainía
Ti Guainía (Panangibalikas nga Espaniol: [ɡwaiˈni.a]; Pagsasao a Yira : Daga ti adu a dandanum) ket maysa a departamento ti Colombia. Daytoy ket mabirukan idiay daya ti pagilian, a pagbeddenganna ti Venezuela ken Brasil. Ti kapitolion aket ti Inirida. Idi 1963 ti Guainía ket isina manipud ti Vaupés. Ti akin-amianan a paset ken ti Karayan Inírida ket mairamnda idiay labneng ti karayan Orinoco; ti natidda ket paset ti Amasonia. Ti Karayan Guaviare ket isu ti kangrunaan ti kolonisasion, adu kadagiti kolono ket nanipudda idiay sona ti Colombiano nga Andina, a kaaduan kaniada ket nanipud idiay Boyacá. Dagitpoy ket sinarsaruno babaen dagiti llaneros, a tattao manipud kadagiti Dumaya a tanap. Ti kangrunaan a populasion ket buklen babaen dagiti Patneng nga Indiano, thi dakkel nga etniko a grupo ket dagiti Puinave (manipud ti makú-puinave a pamilia) ken dagiti curripaco (manipud ti Arawak a pamilia). Adda ti dagup a 24 nga etniko a grupo iiti daytoy a departamento, adu kadagitoy ti agsasao kadagiti uppat nga Indiano a pagsasao malaksid ti Espaniol ken Portuges.
Ti departamento ket naamammuan kadagiti maapapit a koka ken ti kaada dagiti gerila, ngem adu adda idiay Colombia ket saanda nga ikaskaso ti kapintas ti ladawan ti daga, dagiti nadumaduma akita ti makmakan ken ti kinamanagsangaili dagitiIndiano. Ti kolonisasion, narlotrapiko ken gubat ket mangiyal-alis kadagiti kasisigud a populasion ken mangidurduron kadagitoy ti napilpilit a panakaiyal-alis. Sakbay ti nadawel a panangpapatay ti Mapiripán, idiay asideg ti departamento ti Meta, daytoy a lugar idi ket isla ti kappia iti uneg ti naranggas a Colombia. Kalpasan ti 1996, ti panakapadakkel kadagiti paramilisia a puersa ("bukod-a panagsalsalaknib") ket nangiturong kaniada idiay Karayan Guaviare ket ti nagliklikmutan ti Inírida. Ti kaadda tattan ti milisia ti estado ket nangpapigsa ti panakatiliw ni Fernandinho Beira-Mar, ti maysa a Brasiliano a narkotrapiko, ket naikadayegan ti departamento kadagiti padpadamag.
Dagiti munisipalidad[urnosen | urnosen ti taudan]
Adda laeng ti maymaysa a munisipalidad ti Guainía: ti Inírida nga isu pay daytoy ti kapitoliona. Ti tidda ti teritorio ket nabingbingay kadagti corregimientos departamentales, ti saan pay a napasingkedan a bilang gapu kadagiti suppiatan.[2] Daytoy a kaso ket mapaspasamak laeng idiay Amazonas, Vaupés ken Vichada. Ti Barrancominas ket adda ti maikadu a kaaduan ti populasion ket ti kangrunaan a korregimiento; daytoy ket mabirukan idiay Karayan Guaviare.
Dagiti korregimientos ti Guainía ket:
Dagiti nagibasaran[urnosen | urnosen ti taudan]
- ^ "DANE". Naala idi Pebrero 13, 2013.
- ^ "Sentencia C-141/01" (iti Espaniol). Naala idi 2008-07-27.
Dagiti silpo ti ruar[urnosen | urnosen ti taudan]
Midia a mainaig iti Departamento ti Guainía iti Wikimedia Commons
- (Espaniol) Sekretario ti Edukasion ti Guainía


text:
SUHETO ITI AKKUB
Tallo a Saludsod a Kayat ti Tao a Damagen iti Dios
PITO la ti tawen ni Susan idi nangrugi ti salsaludsodna maipapan iti Dios, idi nayospital ti 9 ti tawenna a gayyemna a ni Al gapu iti polio ken naikabil iti iron lung (aparato a tumulong iti pasiente nga aganges). Naisurat ti kapadasanna iti Enero 6, 2013 a ruar ti The New York Times.
Kalpasan a binisita ni Susan ni Al iti ospital, dinamagna ken ni nanangna: “Apay nga inaramid ti Dios ti kasdiay iti maysa nga ubing?”
Insungbat ni nanangna: “Kuna ni Apo padi nga adda la ketdi rason ti Dios, isuna laeng ta diak ammo no ania.” Dua a tawen kalpasanna, idi 1954, nairuar ti bakuna para iti polio nga inaramid ni Jonas Salk, isu a naikuna ti ina ni Susan a baka ti Dios ti nangidalan iti research ni Salk.
Kuna ni Susan: “Idi koma pay ngarud a, nga indalan ti Dios dagiti doktor tapno din naikabil ni Al iti iron lung.”
Impatingga ni Susan ti estoriana maipapan iti kapadasanna idi ubing pay kadagitoy a sasao: “Sa la natay ni [Al] walo a tawen kalpasanna, ket idi a tiempo, napeklanakon nga ateista.”
Kas ken Susan, adu kadagiti biktima wenno nakasaksi iti trahedia ti saan a makabirok iti makapnek a sungbat kadagiti saludsodda maipapan iti Dios. Adda dagiti nagbalin nga ateista (di mamati iti Dios). Dadduma met ti mamati latta nga adda Dios ngem addan panagduaduada.
Ignorante kadi iti relihion dagiti ateista ken dagiti agduadua nga adda Dios? Saan met ketdi. Kinapudnona, ti kapadasanda iti relihion ti kaaduanna a rason a napukaw ti pammatida iti Dios. Para kadakuada, saan a nasungbatan ti organisado a relihion dagiti saludsod nga importante iti biag. Ania dagita a saludsod? Nakaskasdaaw ta kaaduanna, isu met la dagita ti salsaludsod a pakaburburiboran dagidiay mangibagbaga a mamati iti Dios. Kitaentayo ti tallo a saludsod a kayat ti adu a damagen iti Dios no maikkanda iti tsansa, ken no ania ti sungbat ti Biblia.
1 “APAY NGA IPALPALUBOSMO TI PANAGRIGRIGAT?”
Apay a maisaludsodda dayta?
Patien ti adu, ‘Naayat ti Dios isu a lapdanna koma a mapasamak dagiti trahedia iti biag.’
PAGPANUNOTAN: Mabalin a kasla ditay maawatan dagiti ugali ken kostumbre dagiti sabali ti kulturada—baka makigtottay pay ketdi. Ket alistotay la no kua nga ipapan a madi ti ar-aramidenda. Kas pagarigan, iti maysa a kultura, ibilang dagiti tattao a panangipakita iti sinseridad no makikinnitada iti kasarsaritada. Ngem para iti dadduma, awan daydayawda no aramidenda dayta. Ngem ditay mabalin nga ibaga nga adda kamali kadakuada. Masapul laeng nga am-ammuentayo ida a naimbag.
Posible ngata a kasta met ti mapasamak no iti panangtarus iti Dios? Patien ti adu a ti panagrigrigat ket pammaneknek nga awan ti Dios. Ngem no maipapan kadagidiay nalawlawagan no apay nga ipalpalubos ti Dios ti panagrigrigat, kombinsidoda nga adda Dios.
TI KUNA TI BIBLIA: Naiduma ti pampanunot ken daldalan ti Dios iti pampanunot ken daldalantayo. (Isaias 55:8, 9) Isu a mabalin a kasla ditay maawatan dagiti tignayna ken dagiti rason no apay a saan a dagus nga agtignay.
Ngem saan nga ibagbaga ti Biblia a basta awatentayo lattan dagiti narabaw a rason a kas iti “misterio ti ar-aramid ti Dios.” Aw-awisennatayo ketdi nga am-ammuentayo pay a naimbag ti Dios tapno maawatantayo no apay nga ipalpalubosna ti panagrigrigat ken no apay a dina pay la pagpatinggaen dayta ita. * Dumekket pay no kua ti relasiontayo kenkuana.—Santiago 4:8.
2 “APAY A NAPNO TI RELIHION KADAGITI MANAGINSISINGPET?”
Apay a maisaludsodda dayta?
‘No napateg iti Dios ti sinseridad,’ irason ti dadduma, ‘awan koman a, ti managinsisingpet kadagidiay agkunkuna nga agdaydayaw kenkuana.’
PAGPANUNOTAN: Alaentay a pagarigan ti maysa nga anak a nangtallikud iti nagsayaat a panangpadakkel kenkuana ni tatangna ket nagtalaw sa pinilina ti dakes a panagbiag. Uray saan koma a kayat ti ama, pinalubosanna ti anakna. Ngem umiso kadi nga ibaga a dakes ti amana wenno awan pay ketdi amana? Siempre saan! Kasta met, ti panaginsisingpet iti uneg ti relihion ket pammaneknek laeng a palpalubosan ti Dios dagiti tattao nga agpili no ania a biag ti kayatda.
TI KUNA TI BIBLIA: Kagura ti Dios ti panaginsisingpet iti relihion. (Jeremias 7:29-31; 32:35) Ngem bay-anna dagiti tattao nga agpili no ania a biag ti kayatda. Kinaykayat ti adu nga agkunkuna a mamati iti Dios a suroten dagiti aramid ti tao a pannursuro ti relihion ken dagiti bukodda nga estandarte iti moral.—Mateo 15:7-9.
Ngem awan panaginsisingpetna ti relihion nga akseptaren ti Dios. * Kinuna ni Jesus: “Babaen iti daytoy maammuanto ti isuamin a dakayo dagiti adalak, no addaankayo iti ayat iti maysa ken maysa.” (Juan 13:35) Masapul nga ‘awan panaginsisingpetna’ dayta nga ayat. (Roma 12:9) Adu a relihion ti saan a makapasa iti dayta nga estandarte. Kas pagarigan, bayat ti genocide (panaginnibus ti puli) idiay Rwanda idi 1994, rinibribu a relihioso a tattao ti nangpapatay kadagiti karelihionanda gapu laeng ta naiduma ti tribuda. Ngem saan a nakiraman dagiti Saksi ni Jehova iti dayta, ken adu kadakuada ti nangprotektar kadagiti kapammatianda ken iti sabsabali, uray pay no pakatayanda. Dayta a kinamanagsakripisio ti mangpaneknek a posible ti relihion nga awan panaginsisingpetna.
3 “APAY NGA ADDATAYO DITOY LUBONG?”
Apay a maisaludsodda dayta?
Pampanunoten ti dadduma: ‘Apay a 80 wenno 90 laeng a tawen ti kapaut ti biag ti tao? Ania ti nakairantaan ti kasta kaababa a panagbiag?’
PAGPANUNOTAN: Aminado ti adu kadagidiay di mamati iti Dios nga adda makingapuanan kadagiti narigat a matarusan a detalye ti nakaparsuaan ken iti kinaurnosna. Maawatanda a ti planetatayo, ti dadduma pay a planeta, ken ti bulan ket apagisu ti pannakaurnosna tapno agtultuloy ti biag ditoy daga. Kunada a dagiti linteg ti nakaparsuaan a mangkonkontrol iti uniberso ket eksakto unay ken perpekto ti pannakaaramidna nga uray bassit la a panagbalbaliw dagita, awanen ti agbiag ditoy daga.
TI KUNA TI BIBLIA: Patien ti adu a ti ababa a biagtayo ket pammaneknek nga awan ti Dios. Ngem ti agpayso, nagadu ti makita iti nakaparsuaan nga ebidensia nga adda Namarsua. (Roma 1:20) Adda panggepna no apay nga inaramidna dagitoy a bambanag. Ti rason nga agbibiagtayo ket adda koneksionna iti dayta. Inaramid ti Dios ti tao tapno agbiag nga agnanayon ditoy daga, ken saanna a linipat ti panggepna.—Salmo 37:11, 29; Isaias 55:11.
Pudno a makatulong ti nakaparsuaan tapno matarusantayo nga adda Dios ken maammuantayo ti personalidadna. Ngem adda sabali a pamay-an nga inranta ti Dios tapno maawatantayo ti panggepna ket iti kasta, maammuantayo ti rason nga agbibiagtayo. Masapul nga ibagana dayta kadatayo. Iti Biblia, imbagana dayta iti simple ken direkta a sasao. * Awisendaka dagiti Saksi ni Jehova a padasem manen a kitaen dagiti sungbat iti Biblia.
^ par. 16 Tapno maammuam no apay nga ipalpalubos ti Dios ti panagrigrigat, kitaem ti kapitulo 11 ti libro nga Ania a Talaga ti Isursuro ti Biblia? nga impablaak dagiti Saksi ni Jehova. Mabasa met iti www.jw.org/ilo.
^ par. 22 Para iti ad-adu pay nga impormasion, kitaem ti kapitulo 15 ti libro nga Ania a Talaga ti Isursuro ti Biblia? nga impablaak dagiti Saksi ni Jehova. Mabasa met iti www.jw.org/ilo.
^ par. 28 Para iti ad-adu pay nga impormasion, kitaem ti kapitulo 3 ti libro nga Ania a Talaga ti Isursuro ti Biblia? nga impablaak dagiti Saksi ni Jehova. Mabasa met iti www.jw.org/ilo.
Ammuem ti Ad-adu Pay
Apay nga Ipalpalubos ti Dios ti Kinadakes ken Panagsagaba?
Kasano a nangrugi ti kinadakes, ken apay nga ipalpalubos dayta ti Dios? Agpatingganto ngata ti panagsagaba?
Agpapada Kadi Amin a Relihion? Agturongda Kadi Amin iti Dios?
Ti dua a banag a naitampok iti Biblia ti mangipaay iti sungbat.
Ania ti Panggep ti Biag?
Napanunotmo kadin, ‘No ania ti panggep ti biag?’ Ammuen ti sungbat ti Biblia iti dayta a saludsod.


text:
HIDALGO # 6
AWAN MASNOP A TURONGEN DAGITI PASAMAK
Daytoy ti maika-6 a dinakamat ni apo Juan S. P. Hidalgo, Jr. iti komentariona. Awan ti masnop a turongen dagiti pasamak.
Adtoy dagiti sumagmamano a rason a nasiripko no apay nga awan ti masnop a turongen ti pasamak.
1. Mabalin a ti author ket saanna nga ammo ti agistoria.
2. Posible met nga ammona ti agistoria ngem dina ammo ti agabel kadagiti balabala ket ti la nagturturonganen ti sarita.
3. Posible pay a dina ammo ti agistoria ken dina ammo ti agurnos iti balabala.
4. Posible met nga ammona amin dagiti nadakamat ngem ti rigatna ita ket awan ti driver ti sarita ket nagkaniakania turongen dagiti eksena no diman ketdi nagiinnagawda wenno saanen a naikaskaso dagiti dadduma pay nga esksena lalo dagiti konektado iti sarsaritaen.
5. Posible met a naimasan ti author iti panagistoriana iti flashback wenno naimasan a nagistoria iti “saan a konektado” iti topiko.
6. Posible met a nagistoria daytoy iti saan a maitutop iti topiko wenno saan a konektado iti topiko.
Kas iti immuna nga ehemplotayo: maipapan ti parikut dagiti mannalon ti topiko iti sarita, ngem ti met pikpiknik ken pakpakatawa ti gobernador kada parikutda iti ipasangoda a taraon iti gobernador ti sasawenna. Ngarud, awan ti masnop a turongen ti sarita ta saan met a topiko dagita a sasawenna. Ngarud, out of topic dayta a nadakamat iti sarita.
Saan a maikanatad a sabalian ti topiko ti nailatang a topiko. No ania ti parikut ken kayat nga ibaga iti sarita, isun dayta ti ibaga nga awanen ti adu pay a palpalikaw.
“Isunto met la nga isu ti ibagam, nagadu la ket ti imbagbagamon aya a sabali! Imakiniliam manen ket ikkatem dagita nagusugosan...!!!!” daytoy ket ti komentario ni apo Jose A. Bragado iti maysa a saritak nga insublina. Literary Editor idi ni apo Joe iti Bannawag. Uppat pay dagiti eksklamesion point nga insuratna, a mangiparangarang iti kindagsen ken kinaserioso ti ibagbagana.
Tawen 1986 idi. Awan pay laeng iti naipablaakko a sarita iti Bannawag, malaksid iti Dakami Met ken sumagmamano a partisipasion kadagiti kolum.
Naa, ket no adu a rigatko, ama, a nangtugtugkel iti makinilia sa ita, ikkatek ti dandani kaguduana? Nagkapuyo ti dua a tammudok nga inaramatko a nangtugtugkel iti makinilia.
Impabasak kada apo Pedrito Sanidad ken daydi apo Bagnos Cudiamat. Insingasingda a surotek ti balakad. Sinurotko ket buson a dagus. Eksakto a makabulan ti napalabas, naipablaaken ti kaunaan a saritak iti Bannawag! Napauloan iti Merry Christmas Sta. Claus.
Kastoy man ti balakad ni apo Sanidad:
1) Ania ti parikut? Isu daytoy ti maiparang a dagus iti sarita, kunana man.
2) Kasano a solbaren ti parikut? Isu daytoy ti yan ti risiris ken ganas ti sarita, insilpona.
3) Ania kadi ti anag ti biag a naadal dagiti readers iti binasada? Kangrunaan kadakuada, impinalna.
Apay dayta an-anag? kunak met a idi.
“Isu daytoy ti pakalaglagipan dagiti readers iti saritam. No awan dayta nga adal, sursuro, kaipapanan, impormasion, values, ken dadduma pay a yallatiwmo, malipatan dagiti readers ti saritam ta awan met ti imbatim kadakuada...!”
Ni apo Pedring Sanidad ti nangtarabay kaniak idi rugiak ti agikur-it.
Dagita laeng tallo a saludsod no masungbatan ket naurnosen a sarita.
Sungbatantayo dagiti nadakamat a posible a rason no apay nga awan ti masnop a turongen dagiti pasamak.
1) Saan nga ammo ni author ti agistoria. Ti sarita ket maysa a komunikasion iti nagbaetan ti author ken ti reader. No daytoy a komunikasion ket saanna met a patauden ti interest iti tunggal maysa, maituding ngarud a komunikasion dayta?
Narigat a maawatan ti estoriaenna. Putedputed. Pattopattok. Saan nga agsisilpo. Aglalaok dagiti ibagbagana. No saan nga agkokonektar, kasano ngarud a makakonek ti sarita iti reader?
Ti nalaing nga agistoria ket, awisenna nga umuna dagiti dumngeg kenkuana. Dayta ti kangrunaan nga isarwagna. No kasano nga allukoyenna dagiti dumngeg kenkuana. Ta no di makaallukoy, ania ngarud ti serbina dayta a panagistoriana?
Adu dagiti pamuspusan a panangallukoy kadagiti readers. Isu dagitoy dagiti pangrugian ti sarita a kas nadamakattayon kadagiti immuna a lektiur. Ket apaman a nakaallukoy iti dumngeg, ikagumaan met laeng a saanen nga agbabawi wenno dina ibaw-ing iti sabali ti immatangna. Isu a nasken a makapatengngel anges ti panagestoria tapno adda dayta interest ken ganas. No awan dagitoy, saan nga ammo ni author ti agestoria.
2) Posible met nga ammona ti agistoria ngem dina ammo ti agabel kadagiti balabala a ti la nagturturonganen ti sarita.
Adda idea ti author. Adda istoriaenna, ngem saan a naurnos iti pannakaabel dagiti pasamak. Saan a nagsasagannad. No di man adda dagiti nailaok iti topiko a saan met a rumbeng nga ibaga pay. Saan a naurnos a pannakaiparang dagiti pasamak. Saan a nalawag a pannakaiparang dagiti eksena: putedputed, baktawbaktaw, ken no ania la ditan, ket pagangayanna, boring ta awan met masnop a turongen ti sarita.
Mabalin nga ammo ti amin ti agistoria, ngem saan nga amin ket nalaing nga agurnos ti balabala. Ti naurnos a balabala, ti mangpataud ti interest ken ganas ti asinoman. Daytoy ti sekreto dagiti umaaramid ti sarita no apay a mararaemda. Ti naurnos a balabala, adda masnop a turongenna.
3) Posible pay a dina ammo ti agistoria ken dina ammo ti agurnos iti balabala.
Nasken ti panagsursuro nga umuna kadagiti tekniko ken wagas ken panglakagan no kasano ti agsurat iti sarita ti kangrunaan ken kaunaan nga aramiden. Saan a basta adda ti lapis ken papel wenno makinilia ken kopunban wenno kompiuter ket larga. Panagsursuro nga umuna. Amin ket naglabas nga umuna iti panagsursuro ken panagamiris sakbay a nakabukel iti sarita. Amin ket nagsagrap iti redieksion sakbay a nakaipablaak.
No dimo ammo ti agistoria ken agurnos ti balabala ngem agessemka nga agsurat, agsursuroka. No madim met ti agsursuro, lipatemon ti agbalin a nalatak a writer ta saan a daytoy ti lubongmo.
4) Posible met a nga ammona amin dagiti nadakamat ngem ti rigatna ita ket awan ti driver ti sarita ket nagkaniakania turongen dagiti eksena no diman ketdi nagiinnagawda wenno saanen a naikaskaso dagiti dadduma pay a nga esksena lalo dagiti konektado iti sarsaritaen.
Nadakamattayon iti napalabas no ania dagiti makunkuna a driver ti wenno mangiwanwan wenno mangipatungpal iti naurnos a balabala. Dagiti conflict driven, character driven, theme driven a presentation wenno pannakaiparang ti balabala.
5) Posible met a naimasan ti author iti panagistoriana iti flashback wenno naimasan a nagistoria iti “saan a konektado” iti topiko.
Nadakamattayon daytoy iti napalabas.
No dadduma ket ibagatayo dagiti/ti parikut. Sa kalpasanna, manglaglagipen agingga iti punget. Idi agbalaw adun dayta a laglagip ket nagangayanna, nagpatingga laeng ti laglagip ti sarita.
Malaksid iti nobela, saan a maikanatad ti atiddog la unay a flashback iti ababa a sarita. Makasali daytoy iti agdama a pamaspasamak no saan a matratar a nasayaat.
No kabaelan a liklikan, liklikan.
6) Posible met a nagistoria daytoy iti saan a maitutop iti topiko wenno saan a konektado iti topiko.
Sagursor. Adu dagiti nailaok a di met umno a mailaok. Saan a konektado iti parikut wenno iti topiko. Naisapit.
Dagitoy nga eksena, pagteng wenno ania la ditan a banag a saan a konektado iti sarita ket dagiti kaunaan nga ikkaten ti editor. Damo pay la a basaenna a, ket ginusugosannan dayta a paset ti sarita.
Pasalsali.
Tapno maliklikan ti pasalsali, mapan a dagus iti topiko/parikut.
Sungbatan a dagus dagiti tallo a saludsod: ania ti parikut, kasano a solbaren ti parikut ken no ania ti anag ti biag.
No nalpasen dagita, gibus metten ti sarita.##
Sunday, June 18, 2006
KOMENTARIO KEN PANIRIGAN # 6
HIDALGO # 6


text:
Dagiti kagasatan amin kadagiti ikan
No asino ti immuna, isunto met laeng iti maud-udi, ket daydiay maudi, isunto met laeng iti umuna. Ta iti lubong, inawaten dagiti aglaplapusanan iti gunggunada…
Uray iti lubong dagiti ikan, adda latta dagiti tumaud a nalalaing, naturtured ken saan a panangipaay iti respeto kadagiti kapadada. Adda daydiay ikan, ta komo isu iti kadakkelan ken kabibilgan, agpaay a taraonna dagiti babassit nga ikan. Proseso dayta iti biag dagiti ikan. Pannakailupitlupit dagiti babassit. Kas met laeng iti panagbiag dagiti tao, nabilbileg latta dagiti adda iti dakkel a natugawanda.
Ni Pembo ken Sendo, agkabsat nga ikan, saan a kayat a kakuyog dagiti kapatadanda nga ikan. Saanda nga isurot iti bunggoy nga agay-ayam kadagiti tangrib wenno umipus kadagiti agdaliasat a barko. Ti rason, ket ti kinapiman ti ul-ulila dagiti agkabsat nga ikan. Dagiti nagannak kenkuada ken dagiti kakabsatna ket nasapa a natiliw panagkalap. Isuda laeng iti nakalasat. Isu a nagbiag nga agmaymaysa. Awan iti katakunaynayda iti biag no di isuda laeng a dua. Itoy a kasasaadda, isu met ti puon ken rason no apay nga irurumen dagiti kapatadanda.
Adda dagiti panawen a kayat met da Pembo ken Sendo iti makiay-ayam. Isu nga umasidegda iti pangen. Ngem sippangolen laeng dagiti kapatadanda. Sittokenda ti bagida. Kagatenda. Aplitanda ti bagida babaen iti ipus. Katkatawaanda. Kaasi pay dagiti agkabsat a Pembo ken Sendo.
“Uray ta addaka pay laeng a kaduak, saan a rumbeng nga aglidayak, “ kuna ni Pembo iti kabsatna.
“Wen, uray ta addaka met a kabsatko, saan a rumbeng nga aglidayak,” kuna met ni Sendo.
Saan a naawanan iti namnama dagiti agkabsat nga ikan. Iti tunggal agsapa, tumpuarda iti danum ken agtata ket buyaenda iti panagsisingising ti init. Kadakuada, napintas iti isisingising ti init. Sadanto laengen umuneg manen iti danum no daytoy ket makariknada iti bara iti darang ti init. Agkinnamatda a dua, mapanda agkaan iti yan dagiti tangtangrib.
Iti malem, no mariknadan ti nalamiis, agkinnamat manen nga agtata daytoy agkabsat ket buyaenda ti ilelenned ti init. Mabuyada a no nalabaga ti lumluned nga init, ammoda, agpipiesta a la ketdi dagiti kabaddungalanda kadagiti aramang wenno kadagiti padas wenno dagiti pinangen nga ipon. Mangngegdanto manen dagiti kantiaw, suron ken surdo a maibato kadakuada.
“Liklikanta laeng ida…” insingasing ni Pembo. Inayonan met ni Sendo ti kabsatna.
Iti lugar a yanda, dimteng dagiti adu a mangngalap iti palasio iti ari dagiti tattao. Kinabogda dagiti tangrib ken kinusokusoda dagiti ruot ti baybay ket nabuak amin dagiti ikan a naiyabog iti dakkel nga iket.
Nairaman da Pembo ken Sendo a natiliw. Ngem saan latta a naikkat iti kinapangas ken kinalastog dagiti kabaddungallanda uray no daytoy ket natiliwdan. Naggagamporda amin.
“Ne, apay nga adda met dagitoy kuttongit ken mamirmiraut ditoy?” kinuada.
“Saan a rumbeng a kinalapdakayo nga agkabsat, amangan no masabidongan ti buksit ti ari!”
“Adda tetanus dagiti pigarda kunam a!” binagi ti maysa.
“Wen, saan a rumbeng. Datayo laeng iti maikari nga agpaay iti ari, ngamin dadakkel dagiti bagbagitayo ken natatabatayo,” binagi met ti maysa nga ikan.
Adu iti nangsittok kada Pembo ken Sendo. Sumagmamano pay iti nangsaplit kadakuada bababaen iti ipus dagitoy. Adda pay iti nangsikil kadakuada babaen kadagiti nagdadakkel a pigar.
Ngem, nagpasensia lattan da Pembo ken Sendo. Ammoda, nga awan iti maaramidanda no di ti agibtur. Ammoda nga awan iti kalabanlabanda kadagitoy a pangas nga ikan. Ta iti sumagmamano laengen nga oras wenno abutenna ngata iti aldaw ket awatendan ti maudi a kanitoda iti lubong.
“Pilien dagiti nababanal ta agpaay iti ari! Ilasin dagiti kullapit ti bagina, ta agpaay met bagitayo a nagkalap!” Nangngeg dagiti ikan ti bilin ti kapitan ti barko a nakakalap kadakuada.
Pinili ngarud dagiti mangngalap dagiti ikan. Amin dagiti mangsutsutil kada Pembo ken Sendo ket nailasin nga agpaay iti ari. Idinto ta isuda nga agkabsat ket nailasin a para iti maysa kadagiti mangngalap.
Ngem saan a nagpatingga ditoy ti pannakalais da Pembo ken Sendo.
“Hoy, Pembo ken Sendo, ari, reyna, duke ken nangangato nga opisial ti soldados ti mangsida kadakami! Dakayo ngay nga agkabsat?” Inlastog dagiti ikan.
“Sidaen dagiti nakurapay a!” sipapangas pay ti maysa.
“Naimbag no pagbibisinan a sidaen ti tao dagita, no di ket sidaen ti agmukmukat, tinimel ken inampas a pusa a!”
Nagkakatawa dagiti ikan.
Ngem, binay-an laeng da Pembo ken Snedo dagiti padada nga ikan.
“Ania ngata iti aramidenda kadatayo?” Adda ti naiyaw-awan a nagdamag.
“Ipritodatayo iti nangina ken nabanglo a manteka!”
“Ket da Pembo ken Sendo?” adda ti nagdamag.
“Maiprito iti sobsobra ken naagub a manteka!” inlaaw ti maysa ket nakatibtibong ti katkatawa dagiti ikan.
“Saan ngata nga aramidenda a bugguong dagita nga agkabsat?” Adda ti nagdamag.
“Ay, madi a! Badarong no aramidenda dayta kadakuada. Nagkamalidan a, no bugguongenda dagita nga agkabsat,” insalpika ti maysa.
“Agkarasakes a, no mabugguong dagita! Nabungtit a bugguong ti pagbalinanda!” inkantiaw ti maysa.
“Iggesen ti patisda kunam pay a!” binagi ti maysa.
Ket lalon a nakarkaro ti tibong ti katkatawa dagiti ikan. Timmangad laeng ni Pembo. Timulad ni Sendo iti kabsatna. Immisemda idi maimatanganda manen ti sumingsingising nga init. Binuyada laengen daytoy.
Dagiti nasutil, pangas, nauyaw ken nadangkok kenkuana, impan dagiti mangngalap iti palasio tapno taraon ti ari, reyna ken dagiti annakda.
Da Pembo ken Sendo ket dinawis ti maysa kadagiti mangngalap sana inyawid ida iti balayda.
Pudno a naiprito iti nangina a manteka dagiti naipan iti palasio. Napaksiw kadagiti baak ken nabanglo a suka dagiti dadduma. Dagiti agkabsat a Pembo ken Sendo, naituno iti nanumo a dalikan ti mangngalap a nangiyawid kadakuada.
Ngem, saan a sinda ti pamilia ti mangngalap no di ket inkabil ti ina a nagtuno kadakuada iti basket a sisasador pay laeng. Isagpawnanto kano ida iti dengdengenna no bigat.
Aldaw kabigatanna, agisagsaganan ti ina iti idengdengna idi sumangpet ti buridek daytoy nga agal-al-al gapu ngata iti panagdardarasna a nagawid.
“Innak met dumngeg ti pannursuro ti kunkunada a maestro, inang!” kuna ti ubing a lalaki.
“Ammom aya no sadino iti yanda? Amangan no marabianka, anakko?”
“Ammok no sadino ti pagsersermonan ti maestro, inang. Pangaasiyo ta palubosandak koma. Kayatko met a mangngegan ti pannursuro ti maestro.”
“Agpakadaka ngarud ken tatangmo, adda dita a nakailad sipi nga agin-inana ta mapanto manen agkalap no rabii.’
Dumdumngeg gayam ti ama, ket kinunana: “Sige, mapanka, anakko, ngem saanka koma nga agparparabii, ta dimonto ket masagang dagiti tulisan.”
“Agbalonak, inang, amang!” kinuna ketdi ti ubing.
“Ania ngarud ti sidam?”
“Itedmo dagita natunon, baket. Kilnatem laengen dagita nateng a pagbingayanta,” balakad met ti ama.
Isu ngarud ti inaramid ti ina. Intedna dagiti tinuno nga ikan, a da Pembo ken Sendo, iti anakna ken pinabalonanna daytoy iti lima a tinapay.
Naayatan ken naragsakan ti ubing a dimngeg kadagiti pannursuro ti kunakunada a maestro. Idi mumalemen, nangngeg ti ubing a kuna ti maysa kadagiti kadua ti maestro.
“Sumipngeten ket awamn matagtagitao ditoy. Pagawidemon dagiti tattao a mapan kadagiti barbario tapno gumatangda iti kanenda,” imbalakad ti maysa kadagiti kadua ti maestro iti mannursuro.
“Saan a masapul a pumanawda,” kuna ti mannursuro, “dakayo ketdi iti mangted iti kanenda.”
“Sadino ngarud ti pangalaantayo iti ipakan kadakuada?”
“Adda maysa nga ubing a lalaki ditoy nga adda awitna a lima a tinapay ken dua nga ikan.”
“Yegyo ditoy,” kinuna ti maestro.
Immasideg ti ubing a lalaki ket inyawatna iti maestro da natunon a Pembo ken Sendo ken ti lima a tinapay a balonna.
Pinagtugaw dagiti maestro, dagiti tattao iti karuotan. Innalana dagiti tinapay ken da Pembo ken Sendo, timmangad sadi langit, sa nagyaman iti Dios. Pinispisina dagiti tinapay ket intedna kadagiti adalan tapno ibunongda kadagiti tattao. Nanganda amin ket nabsogda. Aglimaribu a lallaki ti nangan, malaksid kadagiti babbai ken ubbing.
Adda sangapulo ket dua a basket a napno kadagiti natda nga inurnong dagiti adalan.
Nagsabat dagiti mata ti maestro ken ti ubing. Nakarikna iti naisangsangayan a rikna iti ubing ket siraragsak a nagpakada iti maestro tapnon agawid.
Kadagiti ikan a napangas, a naipan iti palasio, sinda ida ti ari, reyna, dagiti mamasirib ken nangangato nga opisial. Kada Pembo ken ken Sendo, sinda dagiti tattao nga awanan iti makan ken ti pudpudno nga Ari…..#
** Naipablaak iti Tawid News Magasin iti soft ken hard copy daytoy...
Tuesday, October 14, 2008
SARSARITA PARA KADAGITI UBBING
Dagiti kagasatan amin kadagiti ikan
4 comments:
- Sherma said...
-
Hayyo, Manongko Jim!
Ilokano a Children's lit! Maysa kadagiti arapaapko ti agputar kadagiti kakastoy. Ibasakto kadagiti agbalin nga annakko. :-)
Awan la ti maipadigom a tip iti panagsurat iti kastoy, Manong?
Idulinko daytoy ta padasekto man nga ibasa kadagiti kaanakak, Manong. :-)
- 7:18 PM
- Ka Iddo said...
-
adu dagiti impablaak ti tawid a sarsarita para kadagiti ubbing, sherma, under my pen name... no kasapulan ti websitemo, ikabilmo latta... ngem tay "marapait" ti binulod ti UP-Diliman itay nabiit, a nagadalan dagiti mangal-ala iti mastersda...
- 2:50 AM
- jensah said...
-
hello sir... kalpasan a mabasak iti daytoy nga istorya, nalagip ko iti dagijay nabayag a nangngeggan mi nga sarsarita idi kampay idi... ket kasta met iti iyaman ko iti daytoy a blog nga itak laeng a madiskubre... ^^,
kas kenka sir, dakkel iti pannagayat ko met iti "lokal" a lit. nu ngarud kasta, kasano kami met ngata a maikkan iti "chance" a mangngeggan wenno maipatngatang dagiti is-istorya mi met nga napunuan iti "adal ken leksiyon"...???
ay wen gayam sir, siak iti iya-udi nga anak iti daydi sigud na nga "Uncle Pete". ^^,
salamat sir iti daytoy nga blog~~
- 12:01 AM
- Ka Iddo said...
-
My Dear Jensah,
Your father, Uncle Pete Aromin, is an institution in Ilokano radio drama. Paboritomi met a denggen idi ti "Dagiti Sarsarita ni Uncle Pete." That title was changed to "Dagiti Sarsarita ni Lola Angela" coined by Amor Cabaccang. Dagiti 13 a sabsabali a drama ti MPBC, siak iti nagsursurat for 7 years (1990-1997) sakbay a simrekak iti Tawid
No kayatmo nga ituloy ti naidisso a pluma daydi father, sadiay met laeng MPBC, agsapsapulda iti scripwriter. 4 times nga immayda ditoy taengko, ngem saankon a masango ti agsurat iti script gapu iti pagiwarnak. I will recommend you to Virgie. email me... no short story, ket kayatmo ti mangipablaak, itedmo kaniak, ngem minimal laeng ti bayad ti tawid news (print ken website)...
good day!
- 6:07 AM


text:
Eropuerto ti Ca Mau
Ti Eropuerto ti Ca Mau (IATA: CAH, ICAO: VVCM) (Bietnamis: Sân bay Cà Mau) ket maysa a bassit nga eropuerto idiay Probinsia ti Ca Mau, ti akinabagatan unay a paset ti Bietnam. Ti eropuerto ket agdama a senerserbian babaen ti Kompania ti Pagtayaban a Serbisio ti Bietnam (VASCO) nga adda dagiti pangitayaban idiay Siudad ti Ho Chi Minh (Sangalubongan nga Eropuerto ti Tan Son Nhat, SGN).[1] Dagiti pagsasabtan ket: 105°10’46” E and 09°10’32” N.
Dagiti linaon
Pakasaritaan[urnosen | urnosen ti taudan]
Daytoy ket immuna a inpabangon babaen dagiti Pranses a kolonista a kas ti Moranc a Pagipatayaban idiay ili ti Quản Long, a probinsia ti An Xuyên (tattan ket ti Siudad ti Ca Mau) nga adda ti dalan apgtayaban ti 400 m a kaatiddog ken 16 m a kalawa.
Idi Hunio 1962, ti Opisina ti Panagpatayab ti Republika ti Bietnam ket pinasayaat a binangon manen daytoy a pagipatayabanin nga adda ti kalawa iti 91.61 hektaria, ti dalanan a pagtayaban ti 1050m x 30m, ti bidang ti 60m x 120 m ken ninaganana manen ti Eropuerto ti Quan Long (Phi trường Quản Long).[1]
Daytoy nga eropuerto ket kangrunaan laeng nga inususar idi para iti milisia a pamay-an, a nagserserbi kadagiti helikopter, L19, OV10, Dakota, C130 ken dagiti pay nadumaduma a kita ti pakilaban ti uram. Iidi namaga a tiempo ti 1972, ti dalan a pagtayaban ken ti bidang ket nabaldosaan manen ti aspalto.
Idi Abril 1975, kalpasan ti panakatnag ti Saigon, ti eropuerto ket tinengtengngel babaen dagiti puersa ti komunista. Manipud idi 1976 aginggan idi 1978, daytoy nga eropuerto ket inususar para kaditi milisia a kapanggepan laeng.[1]
Idi 30 Abril 1995, daytoy nga eropuerto ket nangungar ti paisano a panagpatayab iti maysa a AN 2 VF808. Dagiti paisano a serbisio ket nagtultuloy ngem nababa laeng dagit ganansia. Manipud idi 1997, napasardeng dagiti paisano a serbiso ti panagpatayab gapu ti nababa a trapiko, dagiti laeng narentaan a panagpatayab ti nabatbati. Idi 30 Abril 1996, ti daan aterminal ket napapintas. Iidi Hulio iti dayta met laeng a tawen, ti eropuerto ket naramitan ti presision nga instrumento ti sistema ti panagsanglad a NDB 500II ken ti redundante a generator.
Idi 13 Disiembre 2003, nangrugi ti panangbangon ti baro a terminal. Ti terminal ket adda ti kalawa a 1548m2, a ti kalawa ti datar ket 1548m2, ti agbitbitin adatar ket 878m2.[1]
Idi 2004, daytoy nga eropuerto ket nagtengngel dagiti 398 panaggunay dagiti eroplano nga adda dagiti 8975 a pasahero, 41,583 kg nga awit. Idi 2005, daytoy nga eropuerto ket nagserbi kadagiti 791 a panaggungunay dagiti aeroplano nga adda dagiti 24,324 a pasahero ken 125,341 kg nga awit.
Ti gibierno ti Bietnam ket inamonganna ti panagpabaro para iti daytoy nga eropuerto, a naplanplano a ti dalan a pagtayaban ket maipatiddogto ti 1900 m x 30 m, a makabael a mangtengngel ti 2 a kalalainganna a kadakkel nga eroplano, 150 a pasero ti tunggal maysa nga oras wenno dagiti 200,000 pasahero ti tunggal maysa atawen babaen ti 2015. Manipud ti 2015, ti maysa pay a dalan apagtayaban ti 2400 m x 45 m ket mabangonto, a makabael a mangtengngel ti 4 a kalalainganna akadakkel nga eroplano (a kas ti Airbus 320) nga adda dagiti 300,000 a pasahero ti tunggal maysa atawen.[1][2]
Dagiti linia ti eroplano ken dagiti papanan[urnosen | urnosen ti taudan]
Manipud idi Abril 2011, ti Kompania ti Serbisio a Panagpatayab ti Bietnam ket mangitartaripatu ti dua nga inaldaw a panagtayab para iti Ho Chi Minh City-Ca Mau a dalan nga agususar ti ATR-72 nga eroplanot.[3]
Kitaen pay ti[urnosen | urnosen ti taudan]
Dagiti nagibasaran[urnosen | urnosen ti taudan]
- ^ a b c d e "GIỚI THIỆU CHUNG VỀ CẢNG HÀNG KHÔNG CÀ MAU". KOrporasion dagiti Akinabagatan nga Eropuerto. 2006-06-09.
- ^ "Đầu tư gần 529 tỉ đồng phát triển cảng hàng không Cà Mau". Thuong mai Du lich Dong Nai.
- ^ Ti VASCOket mangpaadu ti panagtayab ti nagbaetan ti Siudad ti Ho Chi Minh-Ca Mau, Pagsasao a Bietnamis


text:
1Kakabsat, kayatmi a maammoanyo no ania ti gapuanan ti parabur ti Dios kadagiti iglesia idiay Macedonia. 2Nakaro ti pannakasuotda kadagiti rigat a naglasatanda. Ngem kasta unay ti ragsakda ket nabulos ti panagitedda uray no nakapangpanglawda. 3Paneknekak kadakayo a nangtedda kas kabaelanda ngem sinursurokanda pay. Iti agtaud iti nakemda, 4sipapasnekda a nangipakpakaasi kadakami a makitimpuyogda nga agserbi kadagiti nasantoan a tattao ti Dios idiay Judea. 5Nasursurok pay ngem ti ninamnamami! Indatonda nga immuna ti bagida iti Apo. Kalpasanna, nagserbida met kadakami, babaen iti pagayatan ti Dios. 6Ni Tito ti nangirugi iti daytoy nga aramid. Isut’ gapuna a dinawatmi kenkuana, idinto nga isut’ nangrugi, nga ituloyna koma daytoy ket tulongannakayo koma a mangileppas iti daytoy naisangsangayan a panagserbi gapu iti ayat. 7Nabaknangkayo unay iti amin nga adda kadakayo: iti pammati, iti sao, iti ammo, iti gagaryo a tumulong ken iti ayatyo kadakami. Iti kasta, kayatmi a managparaburkayo met koma. 8Saanko nga ibilin daytoy. Ngem iti panangipakaammok iti gagar dagiti dadduma a tumulong, kayatko a mapaneknekan no pudno met laeng ti ayatyo. 9Ammoyo ti parabur ni Apotayo a Jesu-Cristo: Idinto a nabaknang, nagbalin a napanglaw gapu kadakayo tapno pabaknangennakayo babaen iti kinapanglawna. 10Daytoy ti ibalakadko maipapan iti daytoy a banag: Nasaysayaat no ileppasyon ti inrugiyo itay napan a tawen. Saan la a dakayo ti nangirugi, no di ket tinarigagayanyo pay daytoy a siaayat a nagtignay. 11Ituloyyo ngarud ket ileppasyo ti trabahoyo! Aggagarkayo a mangileppas iti planoyo. Aramidenyo kas maibatay iti kabaelanyo nga ited. 12No sigagagarkayo a mangted, awatento ti Dios ti sagut a maitedyo, saan a ti awan kadakayo. 13-14 Diak panggep a mapalag-anan dagiti sabali ket dakayo ti mapadagsenan. Ngem gapu ta aduankayo ita, rumbeng a tulonganyo met dagiti makasapul. Ta no dakayto met ti makasapul ket isudanto ti aduan tumulongdanto met kadakayo. Iti kasta, addanto panagpapada. 15Kas kuna ti Nasantoan a Surat: “Ti tao nga adu ti inurnongna, saan a nagsobsobraan, Ket ti bassit ti inurnongna, saan a maawanan.” 16Anian a yamanmi iti Dios gapu ta pinaggagarna ni Tito a kas kadakami a tumulong kadakayo. 17Saanna la a pinatgan ti dawatmi, no di pay ket sireregget a tumulong a naknakemna ket inkeddengna nga umayen kadakayo. 18Kadua ni Tito nga ibaonmi ti kabsat a madaydayaw iti amin nga iglesia gapu iti panangikaskasabana iti ebanghelio. 19Saan la a dayta, pinili ken dinutokan dagiti iglesia tapno makikuyog kadakami bayat ti pannakaipatungpal daytoy a panagserbi gapu iti ayat a pakaidayawan ti Apo ken tapno maipakita ti ayatmi a tumulong. 20Agannadkami tapno awan ti pakababalawanmi iti pannakaimaton daytoy nabuslon a sagut. 21Natakneng ti panggepmi, saan la nga iti imatang ti Apo, ngem uray pay iti imatang ti tao. 22Ipakuyogmi daytoy a kabsat kadakuada. Namin-adun a napadasmi ket napaneknekanmi a kanayon a sigagagar a tumulong. Ita ta agtalek unayen kadakayo, ad-adda manen ti gagarna a tumulong. 23No maipapan ken ni Tito, isu ti kaduak a tumulong kadakayo. No maipapan kadagiti dadduma a kakabsat a kumuyog kenkuana, isuda ti pannakabagi dagiti iglesia ket itan-okda ni Cristo. 24Ipakitayo ti ayatyo kadakuada tapno mapaneknekan ti amin nga iglesia a saankam a nagbiddut iti panangipasindayagmi kadakayo.
Copyright
Learn More


text:
Agsursuroka Kadagiti Matalek nga Adipen ni Jehova
“Dagidiay agtignay iti kinamatalek makaparagsakda kenkuana.”—PROV. 12:22.
KANTA: 63, 43
1, 2. Kasano nga impakita ni David ti kinamatalekna iti Dios? (Kitaen ti ladawan iti rugi ti artikulo.)
ITI tengnga ti rabii, nagar-arudok da David ken Abisai a napan iti kampo ti 3,000 a matmaturog a soldado. Iti tengnga ti kampo, nasarakanda ni Ari Saul a naimas ti turogna. Nagdaliasat iti let-ang ti Juda tapno biroken ken papatayenna ni David. Inyarasaas ni Abisai: “Bay-annak, . . . a tugkelak [ni Saul] a sumalpot agingga iti daga babaen ti pika iti maminsan laeng, ket saankonto a piduaen nga aramiden dayta kenkuana.” Ngem nakaskasdaaw ti sungbat ni David! “Dika dadaelen, ta siasino ti nangyunnat iti imana maibusor iti pinulotan ni Jehova ket nagtalinaed nga awanan basol? . . . Narigat a pagarupen, iti biangko, manipud panangmatmat ni Jehova, nga iyunnatko ti imak maibusor iti pinulotan ni Jehova!”—1 Sam. 26:8-12.
2 Ammo ni David no ania ti ramanen ti kinamatalek iti Dios. Saanna a kayat a dangran ni Saul. Apay? Gapu ta ni Saul ti pinulotan ti Dios nga ari ti Israel. Raemen dagiti matalek nga adipen ni Jehova dagiti dinutokanna. Kinapudnona, kayat ni Jehova nga ipateg ti amin nga adipenna ti kinamatalek.—Basaen ti Proverbio 12:22b.
3. Kasano nga impakita ni Abisai ti kinamatalekna ken David?
3 Impakita ni Abisai ti panagraem ken David. Kas pagarigan: Tapno makaluban ni David ti pannakikamalalana ken Bat-seba, imbagana ken Joab a kabsat ni Abisai nga iyurnosna a matay iti paggugubatan ti asawa ni Bat-seba a ni Urias. (2 Sam. 11:2-4, 14, 15; 1 Cron. 2:16) Mabalin nga ammo ni Abisai ti maipapan iti dayta, ngem rinaemna latta ni David kas ti ari a pinulotan ti Dios. Kasta met, saan a pulos nga inusar ni Abisai ti pannakabalinna kas pangulo ti buyot tapno agawenna ti trono ti Israel. Imbes ketdi, sinalaknibanna ni David kadagiti kabusorna ken kadagiti nangtraidor kenkuana.—2 Sam. 10:10; 20:6; 21:15-17.
4. (a) Kasano a ni David ket ulidan ti kinamatalek iti Dios? (b) Ania ti dadduma pay a pagarigan nga usigentayo?
4 Ti saan a panangdangran ni David ken Ari Saul ipakitana nga isu ket maysa a matalek nga adipen ni Jehova. Idi agtutubo pay, natignay ni David a mangsango iti higante a Filisteo a ni Goliat a saan a nagbuteng a ‘nangrurod iti linia ti bakal ti sibibiag a Dios.’ (1 Sam. 17:23, 26, 48-51) Idi nagbalin nga ari ni David ken nakaaramid kadagiti nadagsen a basol kas iti pannakikamalala ken panangpapatay, inawatna ti pannubngar ni propeta Natan ken nagbabawi. (2 Sam. 12:1-5, 13) Idi lakayen, intultuloy nga impakita ni David ti kinamatalekna iti Dios. Kas pagarigan, sipaparabur a nangipaay kadagiti kontribusion iti pannakaibangon ti templo ni Jehova. (1 Cron. 29:1-5) Wen, nakaaramid ni David kadagiti nadagsen a basol, ngem nagmatalek iti Dios. (Sal. 51:4, 10; 86:2) Bayat nga usigentayo ti dadduma a salaysay maipapan ken David ken kadagiti kapanawenanna, kitaentayo ti sungbat dagitoy a saludsod: Asino ti nangnangruna a pangipaayantayo iti kinamatalek? Tapno agbalintayo a matalek, ania dagiti kababalin a masapul nga ipakitatayo?
ASINO TI NANGNANGRUNA A PANGIPAKITAANTAYO ITI KINAMATALEK?
5. Ania ti maadaltayo iti kamali ni Abisai?
5 Idi napan ni Abisai iti kampo ni Saul, saanna a nabigbig no asino ti nangnangruna a pangipakitaanna iti kinamatalek. Gapu iti kinamatalekna ken David, magagaran ni Abisai a mangpatay ken Ari Saul, ngem linapdan ni David ta ammona a saan nga umiso a dangranna ti “pinulotan ni Jehova.” (1 Sam. 26:8-11) Iti dayta a pasamak, adda maadaltayo a napateg a leksion: Nupay no adu ti pangipakitaantayo iti kinamatalek, masapul nga ammotayo no asino ti nangnangruna a pangipakitaantayo iti kinamatalek babaen iti panangyaplikartayo kadagiti prinsipio ti Biblia.
6. Nupay normal laeng nga agmatalektayo iti pamilia ken gagayyemtayo, apay a masapul nga agannadtayo?
6 Agtaud iti puso ti kinamatalek, ngem manangallilaw ti puso ti tao. (Jer. 17:9) Gapuna, nalaka laeng a marikna ti maysa a matalek iti Dios a masapul nga ipaayna ti kinamatalekna iti nasinged a gayyem wenno kabagianna uray no agar-aramid iti dakes. Ngem masapul a laglagipentayo a ni Jehova ti kanayon a pangipakitaantayo iti kangrunaan a kinamatalektayo nangruna no ti maysa a nasinged kadatayo tallikudanna ti kinapudno.—Basaen ti Mateo 22:37.
7. Kasano nga impakita ti maysa a kabsat ti kinamatalekna iti Dios idi naipasango iti narigat a situasion?
7 Mabalin a masubok ti kinamatalektayo no adda nailaksid nga asideg a kabagiantayo. Kas pagarigan, maysa a kabsat nga agnagan iti Anne [1] ti tinawagan ti nailaksid nga inana. Kayat ni nanangna a bisitaen isuna gapu ta mailiw iti pamiliana. Mariribukan ni Anne iti kiddaw ni nanangna ket inkarina nga agsurat. Sakbay a nagsurat, nagsukimat kadagiti prinsipio ti Biblia. (1 Cor. 5:11; 2 Juan 9-11) Sidadayaw nga impalagip ni Anne iti suratna nga insina ni nanangna ti bagina iti pamiliada gapu iti dakes nga inaramidna ken ti saanna a panagbabawi. Kinuna ni Anne: “Agbalinka laeng a naragsak manen no agsublika ken Jehova.”—Sant. 4:8.
8. Ania dagiti kababalin a makatulong kadatayo nga agbalin a matalek iti Dios?
8 Ti kinamatalek dagiti kapanawenan ni David itampokda ti tallo a kababalin a makatulong kadatayo a mangipakita iti kinamatalek iti Dios. Dagitoy a kababalin ket ti kinapakumbaba, kinamanangngaasi, ken kinatured. Saggaysaentayo nga usigen dagitoy.
KASAPULAN TI KINAPAKUMBABA TAPNO AGMATALEKTAYO ITI DIOS
9. Apay a ginandat ni Abner a patayen ni David?
9 Idi nakisarita ni David ken Ari Saul nga awitna ti ulo ni Goliat, adda dua a lallaki a nakakita iti dayta. Ti maysa ket ti anak ni Saul a ni Jonatan, a nakitulag a makigayyem ken David. Ti sabali ket ni Abner a pangulo ti buyot. (1 Sam. 17:57–18:3) Idi agangay, sinuportaran ni Abner ti plano ni Saul a mangpatay ken David. Insurat ni David, ‘dagiti manangikuspil sapsapulenda ti kararuak.’ (Sal. 54:3; 1 Sam. 26:1-5) Apay a naiduma ti rikna ni Jonatan iti reaksion ni Abner ken David? Kas ken Jonatan, ammo ni Abner a pinili ti Dios ni David nga agbalin nga ari ti Israel. Kalpasan ti ipapatay ni Saul, impakita koma ni Abner ti kinapakumbaba ken pinaneknekanna a matalek iti Dios babaen ti panangsuportana ken David, saan nga iti anak ni Saul a ni Is-boset. Idi agangay, idi nakidenna ni Abner iti kamalala ni Ari Saul, mabalin a tinarigagayannan ti agari.—2 Sam. 2:8-10; 3:6-11.
10. Apay a saan a matalek ni Absalom iti Dios?
10 Gapu iti kinatangsit, saan nga impakita ni Absalom nga anak ni David ti kinamatalekna iti Dios. “Nagpaaramid ni Absalom iti karuahe nga agpaay kenkuana, nga addaan kabkabalio ken addaan limapulo a lallaki nga agtaray iti sangona.” (2 Sam. 15:1) Inagawna pay ti kinamatalek dagiti tattao. Kas ken Abner, kayatna met a patayen ni David uray ammona a ni David ti pinulotan ni Jehova kas ari ti Israel.—2 Sam. 15:13, 14; 17:1-4.
11. Ania ti maadaltayo iti salaysay ti Biblia maipapan kada Abner, Absalom, ken Baruc?
11 Nalawag a ti pagarigan da Abner ken Absalom ipakitada a gapu iti napalalo nga ambision nalaka laeng a saan nga agmatalek ti maysa iti Dios. Siempre, saan nga agaramid ti matalek nga adipen ni Jehova iti inaagum ken dakes nga aramid. Ngem ti tarigagay a bumaknang wenno agbalin a nalatak iti daytoy a lubong ket makadadael met iti espiritualidad ti maysa a Kristiano. Mabalin a saantayo nga ammo no apay a temporario a napukaw ni Baruc, a sekretario ni propeta Jeremias, ti pokusna. Kastoy ti imbaga ni Jehova ken Baruc: “Adtoy! Ti binangonko rebbaek, ket ti immulak parutek, uray pay ti mismo nga intero a daga. Ngem no maipapan kenka, agtultuloy nga isapsapulam ta bagim iti naindaklan a bambanag. Dika itultuloy ti agsapul.” (Jer. 45:4, 5) Impangag ni Baruc ti pannubngar. Nagsayaat met a laglagipentayo dagitoy a sasao ti Dios bayat nga ur-urayentayo ti panungpalan daytoy dakes a lubong!
12. Ilawlawagmo no apay a saantayo a matalek iti Dios no ti laeng kayattayo ti aramidentayo.
12 Masapul nga agpili ni Daniel, maysa a kabsat a taga-Mexico, no agbalin a matalek iti Dios wenno ti laeng kayatna ti aramidenna. Kayatna nga ikasar ti babai a saan a manamati. Kinuna ni Daniel: “Intultuloyko ti nagsurat kenkuana uray idi payunirakon. Ngem idi agangay, nagpakumbabaak ket imbagak iti aduan kapadasan a panglakayen a mariribukanak no asino ti pangipakitaak iti kinamatalek. Tinulongannak tapno maawatak a masapul nga isardengkon ti agsurat tapno maipakitak a matalekak iti Dios. Babaen ti adu a kararag ken lulua, inaramidko dayta. Di nagbayag, naragragsakakon iti ministerio.” Idi agangay, nangasawa ni Daniel iti nagsayaat a Kristiano a babai ket agserserbi itan kas manangaywan iti sirkito.
MAKATULONG TI KINAMATALEK ITI DIOS TAPNO AGBALINTAYO A NAASI
13. Idi nagbasol ni David, kasano a nagmatalek ni Natan iti Dios ken kasta met ken ni David?
13 Ti kinamatalek ken Jehova mabalin nga apektaranna no dadduma ti kinamatalektayo iti tao. Nagtalinaed a matalek ni propeta Natan iti Dios ken matalek met ken David. Naammuan ni Natan a nakikamalala ni David ken implanona pay ti pannakapapatay ti asawa ti babai iti paggugubatan. Uray no matalek ni Natan ken David, nagtulnog ken nagtignay a situtured ti propeta idi imbaon ni Jehova a mangtubngar ken David. Nainsiriban ken naasi a tinubngar ni Natan ni David. Tapno matulonganna ni David a mangbigbig iti kinadagsen dagiti basolna, nangusar iti ilustrasion maipapan iti maysa a baknang a nangala iti kakaisuna a karnero ti napanglaw a lalaki. Idi nakapungtot ni David iti inaramid ti baknang a lalaki, kinuna ni Natan: “Sika a mismo ti lalaki!” Nabigbig ni David ti basolna!—2 Sam. 12:1-7, 13.
14. Kasano a maipakitam a matalekka ken Jehova ken kasta met iti gayyemmo wenno kabagiam?
14 Makatulong kenka ti kinamanangngaasi no maipasangoka iti agduma a pangipakitaan iti kinamatalek. Kas pagarigan, ammom nga adda nadagsen a basol nga inaramid ti maysa a kapammatiam. Mabalin a kayatmo ti agmatalek kenkuana, nangruna no nasinged a gayyemmo wenno kabagiam. Ngem no kalubam ti dakes nga aramidna, saanka a matalek iti Dios. Siempre, masapul nga ipangpangrunam ti kinamatalekmo ken Jehova. Gapuna, kas ken Natan, agbalinka a naasi ngem natibker. Paregtaem ti gayyemmo wenno kabagiam nga agpatulong kadagiti panglakayen. No saanna nga aramiden dayta iti kabiitan a panawen, ti kinamatalek iti Dios ti mangtignay kenka a mangibaga iti dayta kadagiti panglakayen. No aramidem dayta, ipakpakitam ti kinamatalekmo ken Jehova ken asim iti gayyemmo wenno kabagiam, ta ikagumaan dagiti Kristiano a panglakayen a siaalumamay a tulongan dayta nga indibidual.—Basaen ti Levitico 5:1; Galacia 6:1.
KASAPULAN TI KINATURED TAPNO AGMATALEKTAYO ITI DIOS
15, 16. Apay a kasapulan ni Husai ti tured tapno maipakitana a matalek iti Dios?
15 Kasapulan ni Husai ti tured tapno maipakitana ti kinamatalek iti Dios. Ni Husai ket matalek a gayyem ni Ari David. Ngem nasubok ti kinamatalekna idi inagaw ni Absalom nga anak ni David ti puso dagiti tattao ket kayatna nga agawen ti Jerusalem ken ti kinaari. (2 Sam. 15:13; 16:15) Pimmanaw ni David iti siudad, ngem ania ti aramidenen ni Husai? Ni ngata Absalom ti pangipakitaanna iti kinamatalekna, wenno sumurot iti lakayen nga ari a mangisalsalakan iti biagna? Gapu ta kayatna ti agmatalek iti pinulotan ti Dios nga ari, sinabet ni Husai ni David iti Bantay dagiti Olibo.—2 Sam. 15:30, 32.
16 Kiniddaw ni David nga agsubli ni Husai idiay Jerusalem ket agpammarang a gayyem ni Absalom tapno saan nga agballigi ti balakad ni Ahitofel. Uray napeggad, inrisgo ni Husai ti biagna ket pinaneknekanna a matalek ken Jehova ken inaramidna ti kiniddaw ni David. Kas iti inkararag ni David, saan a nagballigi ti balakad ni Ahitofel gapu iti balakad ti natured a ni Husai.—2 Sam. 15:31; 17:14.
17. Apay a kasapulantayo ti tured tapno maipakitatayo ti kinamatalek?
17 Kasapulantayo ti tured tapno agbalintayo a matalek ken Jehova. Adu kadatayo ti situtured a nangsango kadagiti pakasuotan manipud iti pamilia, katrabahuan, wenno kadagiti agtuturay tapno maipakitatayo a matalektayo iti Dios. Kas pagarigan, inkaubingan ni Taro a taga-Japan ti agbalin a matalek ken natulnog kadagiti nagannakna. Ar-aramidenna dayta saan a gapu ta obligasionna no di ket kayatna a paragsaken dagiti nagannakna. Gapuna, idi pinaritanda a makikadua kadagiti Saksi ni Jehova, naladingitan ken marigatan a mangibaga nga inkeddengna ti agatender kadagiti Nakristianuan a gimong. Kinuna ni Taro: “Napalalo ti ungetda ket adu a tawen a pinaritandak a bumisita kadakuada. Inkararagko nga agbalinak a natured tapno matakderak ti desisionko. Ita, nagbalbaliwdan ket mabalinko idan a kanayon a bisitaen.”—Basaen ti Proverbio 29:25.
18. Ania ti naadalmo iti daytoy nga artikulo?
18 Kas kada David, Jonatan, Natan, ken Husai, mariknatayo koma ti napalalo a pannakapnek iti panangipakita a matalektayo ken Jehova. Kasta met, makasursurotayo koma iti saan a kinamatalek da Abner ken Absalom. Sigurado a kayattayo ti agmatalek ken Jehova a kas iti inaramid ni David. Gapu ta imperpektotayo, makaaramidtayo latta iti kamali. Ngem maipakitatayo a ti kinamatalek ken Jehova ti kangrunaan kadatayo.
^ [1] (parapo 7) Nabaliwan ti dadduma a nagan.


text:
Li Bai
Ni Li Bai (Wade-Giles: Li Pai; Insik: 李白; pinyin: Lǐ Bái, 701 – 762), a naam-ammuan pay a kas ni Li Bo (Wade-Giles: Li Po; pinyin: Lǐ Bó), ket maysa idi a nangruna nga Insik a mannaniw ti paset ti panawen a Tang a dinastia a daniw.
Isu ket naipanpanunotan a kas maysa kadagiti kalatakan a mannaniw ti Tang a Dinastia, a kankanayon a makunkuna a ti "nabalitokan a panawen" ti Tsina ti klasiko nga Insik a daniw, ni Li Bai ket maysa idi a prolipiko ken a maysa a kreatibo a mannaniw, ken kas ti maysa pay a nagpasayaat kadagiti alagaden ti bersipikasion ti panawenna. Adda dagiti agarup a rinibu a naam-ammuan a daniw a naipammadayaw kaniana tatta nga aldaw.[1] Tallo pulo ket uppat kadagiti daniwna ket nairaman kadagiti nadayeg nga antolohia ti Tallo Gasut a Dandaniw ti Tang.
Iti paset ti pannakainpluensia ti Insik a kultura, dagiti daniw ni Li Bai ket kaaduan a naipammategan manipud ti kabibiagna aginggana ti agdama nga aldaw. Ti pannakainpluensiana ket gumay-at pay aginggana idiay Hapon ken ti Laud babaen kadagiti adu a pannakaipatarus, panag-amampon, ken dagiti adu a panagparparugso.
Paammo[urnosen | urnosen ti taudan]
- ^ Watson, 141
Dagiti silpo ti ruar[urnosen | urnosen ti taudan]
Midia a mainaig kenni Li Bai iti Wikimedia Commons


text:
Ania ti Nasantuan nga Espiritu?
Sungbat ti Biblia
Ti nasantuan nga espiritu isu ti agtigtignay a pannakabalin wenno aktibo a puersa ti Dios. (Mikias 3:8; Lucas 1:
Iti Biblia, ti sao nga “espiritu” ket naipatarus manipud iti Hebreo a sao a ruʹach ken iti Griego a sao a pneuʹma. Dagitoy a sasao masansan a tukoyenda ti aktibo a puersa ti Dios, wenno ti nasantuan nga espiritu. (Genesis 1:2) Ngem adda pay sabali a nangusaran ti Biblia kadagitoy a sasao:
Anges.
—Habakuk 2: 19; Apocalipsis 13:15.
Angin.
—Genesis 8:1; Juan 3:8.
Puersa ti biag.
—Job 34:14, 15.
Kababalin ti tao.
—Numeros 14:24.
Dagiti espiritu a persona, a pakairamanan ti Dios ken dagiti anghel.
—1 Ar-ari 22:21; Juan 4: 24.
Amin dagitoy a kaipapanan ipasimudaagda ti banag a di-makita dagiti tattao ngem makita ti epektona. Kasta met, ti espiritu ti Dios ket “kas iti angin a di-makita, saan a pisikal, ken nabileg.”
Tukoyen met ti Biblia ti nasantuan nga espiritu kas “im-ima” ken ‘ramramay’ ti Dios. (Salmo 8:3; 19:1; Lucas 11:20; idilig iti Mateo 12:28.) No kasano nga usaren ti nalaing a trabahador dagiti ima ken ramayna nga agtrabaho, inusar met ti Dios ti nasantuan nga espirituna a nangpataud kadagiti sumaganad:
Ti uniberso.
—Salmo 33:6; Isaias 66: 1, 2.
Ti Biblia.
—2 Pedro 1: 20, 21.
Dagiti milagro nga inaramid dagiti nagkauna nga adipen ti Dios ken ti naregta a panangasabada.
—Lucas 4: 18; Aramid1:8; 1 Corinto 12: 4- 11.
Dagiti nasayaat a kababalin dagiti tattao a nagtulnog iti Dios.
—Galacia 5: 22, 23.
Saan a persona ti nasantuan nga espiritu
Idi tinukoy ti Biblia ti espiritu ti Dios kas ‘im-imana,’ “ramramay,” wenno “anges,” ipakitana a ti nasantuan nga espiritu ket saan a persona. (Exodo 15:
Dakamaten ti Biblia ti nagan ni Jehova a Dios ken ti Anakna a ni Jesu-Kristo; ngem awan ti mabasa a nagan ti nasantuan nga espiritu. (Isaias 42:8; Lucas 1:
Dagiti palso a kapanunotan maipapan iti nasantuan nga espiritu
Palso a kapanunotan: Kuna ti Biblia a King James Version iti 1 Juan 5:
Kinapudno: Inraman ti King James Version iti 1 Juan 5:
Palso a kapanunotan: Iladawan ti Biblia ti nasantuan nga espiritu kas persona, kayatna ngarud a sawen a maysa a persona dayta.
Kinapudno: No dadduma, iladawan ti Biblia ti nasantuan nga espiritu kas persona. Ngem dina kayat a sawen a ti nasantuan nga espiritu ket maysa a persona. Iladawan met ti Biblia ti sirib, ipapatay, ken basol kas persona. (Proverbio 1:
Kasta met, idi dinakamat ni apostol Juan ti imbaga ni Jesus, inladawanna ti nasantuan nga espiritu kas “katulongan” (paraclete) a mangpaneknek, mangiwanwan, agsao, agimdeng, mangideklara, mangidaydayaw, ken umawat. Iti Ingles, nagusar ni Juan kadagiti masculine personal pronoun a “he” wenno “him” no tukoyenna dayta a “katulongan.” (Juan 16:
Palso a kapanunotan: Ti bautismo iti nagan ti nasantuan nga espiritu paneknekanna a dayta ket maysa a persona.
Kinapudno: No dadduma, usaren ti Biblia ti sao a “nagan” a mangisimbolo iti autoridad. (Deuteronomio 18:
Palso a kapanunotan: Namati dagiti apostol ni Jesus ken ti dadduma pay a nagkauna nga adalan a ti nasantuan nga espiritu ket maysa a persona.
Kinapudno: Saan a kasta ti kuna ti Biblia ken ti historia. Kuna ti Encyclopædia Britannica: “Ti depinasion a ti Nasantuan nga Espiritu ket maysa a Persona . . . ket nagtaud iti Council of Constantinople idi ad 381.” Napasamak daytoy nasurok a 250 a tawen kalpasan ti ipapatay ti maudi nga apostol.
Ammuem ti Ad-adu Pay
Siasino ti Dios?
Adda kadi nagan ti Dios ken maseknan kadi kadatayo?
Kinaulbod a ti Dios Maysa a Misterio
Ti doktrina a Trinidad ket makalapped iti panangammo ken panangayat iti Dios. Mabalinmo kadi nga ayaten ti maysa a dimo am-ammo wenno dimo maawatan?


text:
Occidental Mindoro
Ti Occidental Mindoro ket maysa a probinsia iti Filipinas a masarakan iti rehion ti MIMAROPA iti Luzon, sakupenna ti akinlaud a gudua ti Isla ti Mindoro. Ti kapitoliona ket ti ili ti Mamburao. Iti laud ti probinsia ket ti Baybay Abagatan Tsína, ket iti met abagatan-a-laud, iti ballasiw ti Ilet Mindoro, ket ti isla-probinsia ti Palawan. Iti amianan ket ti probinsia ti Batangas, iti ballasiw ti Paso iti Isla ti Verde.
Dagiti linaon
Heograpia[urnosen | urnosen ti taudan]
Addaan ti Occidental Mindoro iti 11 nga ili.
Dagiti ili[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Pakaammo ti Senso ti Filipinas idi 2015 (Ingles) naala idi 10 Hunio 2016


text:
AGRIINGKAYO! NOBIEMBRE 2015
Matmatay Kadin ti Relihion?
Uray agduduma ti opinion ti minilion a tattao, adda maymaysa a desisionda.
Matmatay Kadin ti Relihion?
Impakaunan ti Biblia ti mapaspasamak ita kadagiti relihion.
Biag ti Saan a Makakita
Talaga kadi a kabaelan dagiti bulsek a mapapigsa ti panagdengngeg, panagangot, ken panagriknada?
Ilawlawag ti Maysa a Mathematician No Apay a Mamati iti Dios
Apay a naikuna ni Professor Gene Hwang a saan nga agkontra ti pammatina iti Dios ken ti naadalna maipapan iti matematika ken siensia?
No Kasano a Padayawan ti Anak
Adda napaneknekan a kita ti pammadayaw a kaepektibuan.
Ti Panungpalan ti Lubong
Ania ti “lubong” nga agpatingga? Kasano ken kaano a mapasamak dayta?
Ti Abilidad ti Mula nga Agkuenta
Nadiskobre dagiti researcher nga adda ekstraordinario nga abilidad ti maysa a kita ti mustasa.
Dagiti Features a Makita Online
Masansan a Maisaludsod Maipapan Kadagiti Saksi ni Jehova
Ammuen ti ababa a sungbat dagiti gagangay a saludsod dagiti tattao.
Aktibidad Para Kadagiti Ubbing
Agbirokka kadagiti makaparagsak nga aktibidad a tumulong iti annakmo a makasursuro kadagiti napateg a leksion iti Biblia.


text:
PANAGBIAG KEN MINISTERIOTAYO KAS KRISTIANO–WORKBOOK ITI GIMONG OKTUBRE 2016
Pagtuladan a Presentasion
Pagtuladan a presentasion ti Agriingkayo!, ti imbitasion iti gimong ti kongregasion, ken ti kinapudno maipapan iti ipapatay. Mangaramidka iti bukodmo a presentasion.
GAMENG MANIPUD ITI SAO TI DIOS
Agtalekka ken Jehova iti Isuamin a Pusom
Ipasigurado ti Proverbio 3 a gunggonaannatayo ni Jehova no agtalektayo kenkuana. Kasanom a maammuan no agtaltalekka met laeng ken Jehova iti isuamin a pusom?
GAMENG MANIPUD ITI SAO TI DIOS
“Saan Koma a Sumiasi Ta Pusom”
Mabasa iti Proverbio 7 ti maipapan iti agtutubo a lalaki a nagbasol idi simmiasi ti pusona kadagiti pagalagadan ni Jehova. Ania ti maadaltayo iti kamalina?
GAMENG MANIPUD ITI SAO TI DIOS
Ti Sirib Ket Nasaysayaat Ngem Balitok
Ibaga ti Proverbio 16 a nasaysayaat ti maaddaan iti sirib ngem iti balitok. Apay a nakapatpateg ti sirib nga aggapu iti Dios?
PANAGBIAG KAS KRISTIANO
No Kasano ti Mangipaay iti Nasayaat a Komento
Dagiti nasayaat a komento ket agpada a makagunggona iti kongregasion ken iti nagkomento. Ania ti nasayaat a komento?
GAMENG MANIPUD ITI SAO TI DIOS
Makikappiakayo iti Sabsabali
Saan nga automatiko nga adda talna kadagiti adipen ni Jehova. Makatulong ti Sao ti Dios tapno makontroltayo ti riknatayo ket makikappiatayo iti sabsabali.
GAMENG MANIPUD ITI SAO TI DIOS
Sanayem ti Ubing iti Dalan nga Agpaay Kenkuana
Apay a napateg ti disiplina iti panangsanay kadagiti annak? Naglaon ti Proverbio 22 kadagiti makatulong a balakad kadagiti nagannak.
PANAGBIAG KAS KRISTIANO
Kanayon Kadi nga Us-usarem ti JW.ORG Contact Card?
Kanayon nga usarem dagitoy a contact card tapno maiturongmo ti atension dagiti tattao iti Sao ti Dios ken iti website-tayo.


text:
Salsaludsod Dagiti Agbasbasa
Mayanatup kadi a katugaw dagiti Kristiano a nagannak ti nailaksid a menor de-edad nga anakda bayat dagiti gimong ti kongregasion?
Awan ti nainkalintegan a rason a pakaseknantay unay no sadino ti pagtugawan ti maysa a nailaksid bayat ti gimong iti Kingdom Hall. Parparegtaen daytoy a magasin dagiti Kristiano a nagannak a tulonganda iti naespirituan ti nailaksid nga anakda nga adda pay laeng iti poderda, no mayanatup nga aramidenda dayta. Kas nadakamat iti panid 19 ken 20 ti Nobiembre 15, 1988 a Ti Pagwanawanan, mabalin pay ketdi dagiti nagannak a yadalan iti Biblia ti nailaksid nga anakda a menor de-edad nga aggigian pay laeng kadakuada. Manamnama a maipaayan dayta nga anak iti pammaregta a kasapulanna tapno mailinteg ti danana.
No maipapan iti panagtugaw iti Kingdom Hall, umiso laeng a ti nailaksid a menor de-edad ket siuulimek a makikatugaw kadagiti nagannakna. Yantangay saan a maikalikagum iti maysa a nailaksid nga agtugaw iti likud, awan dakesna no ti nailaksid nga anak ket makikatugaw kadagiti nagannakna, sadinoman ti pagtugawanda. Bayat nga ay-aywanan dagiti nagannak ti espiritualidad ti anakda, kayatda la ketdi a siguraduen a magunggonaan isuna kadagiti gimong. Isu a mabalin a makatulong ti panagtugaw ti anakda iti sibayda, imbes a komporme lattan ti pagtugawanna.
Ngem kasanon no ti nailaksid nga anak ket awanen iti poder dagiti nagannakna? Kayatna kadi a sawen a saannan a mabalin ti makikatugaw kadakuada? Iti napalabas, inlawlawag daytoy a magasin ti umiso a takder dagiti Kristiano maipapan iti pannakilangen iti maysa a nailaksid a kabagian a saanda a kabbalay. * Ngem ti panagtugaw a siuulimek ti maysa a nailaksid iti sibay dagiti kabagianna kabayatan ti gimong ket naiduma unay iti inggagara ken di nasken a pannakilangen kenkuana dagiti kabagianna. No umiso ti panangmatmat dagiti matalek a miembro ti pamilia ken sursurotenda ti Nainkasuratan a balakad mainaig iti pannakilangen iti nailaksid a kabagianda, awan ngarud koma ti tumaud nga isyu.—1 Cor. 5:11, 13; 2 Juan 11.
No la ket saan a makaistorbo ti maysa a nailaksid, saantay koma a rumbeng a pakaseknan sadinoman ti pagtugawanna, iti man sibay ti kabagianna wenno ti sabali a miembro ti kongregasion. Ti panangikeddeng iti pagtugawan ti maysa a tao ket mangpataud laeng iti nadumaduma a parikut, depende iti kasasaad. No ti tunggal tumabuno, pakairamanan dagiti matalek a kakabagian, ikagumaanna a raemen dagiti prinsipio ti Biblia mainaig iti pannakailaksid, ken saan a pakaitibkolan dayta ti dadduma a kakabsat, saantay koma a pagbalinen nga isyu no sadino ti pagtugawan dagiti umatender kadagiti Nakristianuan a gimong. *
^ par. 5 Kitaen Ti Pagwanawanan a Marso 15, 1982, panid 24 ken 25, kasta met ti libro nga Agtalinaedka iti Ayat ti Dios, panid 207-209.
^ par. 6 Daytoy ti mangsukat iti nailawlawag iti The Watchtower nga Abril 1, 1953, panid 223.